c: text/html

text:
Contratistanan ta poniendo e ultimo tokenan na Plaza Padu, cu lo keda inaugura diabierna, 17 di maart, 2017. Di otro banda artistanan ta preparando pa rindi honor na Tata di Cultura y co-autor di himno nacional di Aruba den un show sin igual riba e mesun fecha menciona.
Den fin di siman cu ta tras di lomba e obra di e artista Ciro Abath a wordo transporta pa Plaza Padu.
Ta trata di un estatua unda cu por mira Padu sinta na piano y banda di dje e otro musiconan cu a colabora na himno di Aruba, esta Rufo Wever y Lio Booi.
Prome lo tin un ceremonia riba Plaza Padu durante cual por mira mensahe di artistanan di diferente generacion bisando: “Padu ta nos inspiracion” cu ta wordo pasa riba un pantaya grandi. Hopi t’e artistanan cu no solamente ta admira Padu, pero tin un gradicimento special p’e.
Asina por menciona Doedel Sophia, kende a participa den e Concierto di Siglo dedica na Padu y kende a wordo cataloga como e “cuartista oficial di Padu” dor di e propio Tata di Cultura.
“Mi tabata un hoben di 16 aña ora cu Padu a acepta pa mi toca cuarta cune. Como un mucha homber jong Padu del Caribe a bin te cas pa pidimi toca cuarta, den un actividad di dje.
E tabata un di mi soñonan, esta di por toca cu Padu un dia. Pesey e tabata un soño grandi cu a bira realidad.
Nunca antes mi a wak Padu personalmente, solamente na television. Y el a bin te mi cas y como cu e tabata un actividad formal, mi a bisti mi bachi tres ora prome caba.
Mi a bisa henter bario cu mi ta bay toca cu Padu y nan no tabata kier a kere,” Sophia ta corda cu hopi orguyo. El a corda tambe cu e tabata cana cu su cuarta 24 ora pa dia.
E tempo ey Padu tabatin su propio grupo y tabata conoci. Pesey Padu tabata un inspiracion grandi pami como musico.
Despues mi a sigui toca cun’e de bes encuando y un biaha na Corsou otro soño grandi di Sophia a bira realidad ora cu “Padu a declarami como su cuartista oficial. E ta cosnan cu nunca mi por lubida den mi bida.”
Doedel Sophia su otro encuentro bunita cu Padu tabata ora cu el a participa den e Concierto di Siglo dedica na Padu del Caribe.
Pesey pa por celebra e bida di Padu n’e momento aki, pa honra e gran musico y artista aki ta un orguyo inmenso pa Doedel Sophia.
“Danki na Tata Dios cu ainda nos tin’e cu nos,” e musico a finalisa bisando.
E conocido cantante y musico Papito Raphael ta comparti e pensamento aki.
“Mi un musico sumamente previlegia di por a biba pa conoce autor di nos himno Padu. Kende hunto cu Rufo Wever y Lio Booi a compone.
Mi tabatin e previlegio di por a participa den e combo di Padu den e Concierto di Siglo, cual ta un biaha a sosode.
Hopi di esnan cu a participa den e concierto no tey mas. Pami e tin un lugar hopi grandi den mi curason como un musico Arubiano.”
Tur e artistanan aki y hopi mas lo rindi honor na Padu diabierna awor riba Plaza Padu y despues cu un concierto riba Plaza Daniel Leo.

robotstxt: allowed

filter: keep


text:
Willemstad - Djamars 1 di desèmber 2015 entre 8or pa 11or di mainta HIT Tim a tene un kontròl di tráfiko riba Kaya San Juan.
Entrada hudisial ku detenshon
Willemstad - Djamars 1 di desèmber 2015, entre 5.30’or pa 6.30’or di mainta polis a tene entrada hudisial den tres kas.
Detenshon pa falsifikashon di dokumento.
Willemstad - Djamars 24 di mei 2016, alrededor di 09.30 or, Polis a detené dos hende muhé; G.B.B. di 59 aña i M.B.B. e/v J. di 56 aña, ámbos nasé na Colombia, komo sospechoso en konekshon ku falsifikashon di dokumentu.


text:
Den Parlamento a trata e ley di siguridad pa cu Salubridad Publico y e ley aki a keda entrega pa Parlamentario Marlon Sneek. Pa basta tempo caba e cartera di Minister di Salud Publico, Cuido di Nos Grandinan y Deporte, dr. Carlos “Alex” Schwengle conhuntamente cu Dienst Volksgezondheid ta biba cu e preocupacion aki. E mandatario ta contento cu Parlamentarionan ta contribui cu iniciativanan di ley.
Parlamento t’ey no solamente pa tene control riba Gobierno, pero tambe nan tin e poder grandi di tuma iniciativanan pa sea bin cu leynan nobo of adapta ley. Den e caso aki a bay rib’e Warenverordening cu ta relativamente bieu.
“Nos sa cu nos tin un obligacion pa modernisa e ley aki”, Minister Schwengle a indica.
Pero e ley aki ta hopi grandi y tin otro leynan asina grandi den pipe line, cual lo pone cu esaki lo tarda. Tin un problema grandi den e control di productonan cu hende ta come y bebe, pasobra no tin e obligacion di tin un etiketa. Rib’e producto tin un etiketa y aki riba ta splica un hende kico tin den dje, unda esaki a keda traha, ki dia a traha e producto.
Tambe e producto tin un number di serie si acaso tin un recall, unda kier saca e producto for di mercado pasobra e ta malo. Hopi biaha no por haci esaki, pasobra e producto no tin un number di serie y e fecha di vencemento.
Un controlado di DVG su servicio di higiena a bay controla un supermercado y topa cu un bleki cu su fecha di vencemento a pasa 2 aña caba, pero e bleki ta bon ainda, pa ley no mag di mishi cu ne. “Mi ta sinti cu nos departamento kier haci mas, pero e ley ta limita nos”, e mandatario a bisa.
Lo bin un adaptacion grandi di un ley nobo di e Warenverordening, cual e mandatario ta hopi contento cu e iniciativa aki pa adapta e ley aki di tal forma cu e parti di etiketa ta un obligacion.
Den e ley por mira cu e lenguahe mester ta comun na e pais, sea ta skirbi’e na Ingles, Hulandes of Spaño. Si e etiketa tin skirbi cu e idioma Chines of Arabe of uno cu no por lesa esaki, e persona cu ta bin cu e producto mester percura p’esaki haya un extra etiketa riba dje splicando tur detaye necesario den un idioma cu tur hende por lesa.
Esaki ta un proteccion na e consumidor, pasobra e por lesa kico e ta bay cumpra y kico e ta come. Tambe lo ta un obligacion cu e producto lo tin su number di serie, p’asina por “trace” di unda e producto a bin y si tin un recall, e producto por keda saca for di mercado.
Ta importante cu si e fecha di vencemento no ta bon, e controladonan por sak’e for di mercado. Asina aki por duna hopi mas proteccion na e consumidor y tambe e consumidornan cu si ta lesa e productonan, e oportunidad pa sa kico nan ta cumpra. Esaki ta un adaptacion chikito pero cu un impacto hopi grandi, hopi importante pe consumidor aki na Aruba.
Minister Schwengle a felicita Parlamentario Marlon Sneek p’e iniciativa aki, kende a bin cu diferente iniciativa di cambio di ley den 8 aña.


text:
IAHO Inseminashon artifisial ku Spèrma dje Kasá
Inseminashon artifisial ta konsistí pa hinka simianan den sistema reproduktor di hende muhé djis na momento di ovulashon.
Na momento dje fekundashon natural simianan ta depositá den vagina durante relashon seksual. Djis un tiki di simianan depositá ta logra drenta te na interior di matris i yega te na eileider unda ta akontesé e fekundashon di webu.
Kontrario, den inseminashon artifisial, e muestra di spèrma ta ser hibá den laboratorio unda, dor di vários prosesonan, ta selektá simianan ku mayor potensial di fekundashon, ku despues nan ta koloká hopi mas ariba di vagina, hinkandonan te na fondo di matris.
Esaki ta hasi djis na momento eksakto di ovulashon pa oumentá probabilidat di fekundashon.
Pa kende ta útil IAHO?
Alternative Treatments
Ta rekomendabel pa parehanan ku problemanan físiko na nivel di nan órgano reproduktivo, e.o. malformashonnan riba pènis (hipospadia), òf den garganta di matris (estenosis). Tambe a ser uzá ku éksito pa optené embaraso den parehanan ku no ta haña un kousa aparente di infertilidat (infertilidat inekspliká), endometriosis Grado I i II òf pa kaso di faktor maskulino leve.
Por realisá Fertilisashon In Vitro komo alternativo inisial òf despues di algun intento di IAHO sin éksito.
Probabilidatnan di Embaraso
Porsentahe di embaraso den kada intento di inseminashon den matris ta fluktua entre 5 pa 18%, dependiendo di faktornan manera:
- Number i mobilidat di simianan den muestra inisial di spèrma.
- Kalidat di respuesta ováriko.
- Edat di hende muhé.
- Tempo di infertilidat di e pareha.


text:
Diasabra ultimo Aruba Taekwondo Bond a tene nan campeonato nacional cu a carga e nomber Himno y Bandera.
Un total di 6 scol di taekwondo a forma parti di e bunita dia aki. E scol di Tiger Taekwondo Academy a logra sobresali unda nan a sali e mihor ekipo di e campeonato nacional di Himno y Bandera, unda nan a triunfa den 6 di e 7 combatenan disputa.
Mester bisa cu mas di 42 mihor atletanan di tur e scolnan participante den nan categoria a representa nan organisacion dignamente e campeonato aki.
Tur a haci nan maximo esfuerso y duna un bon demostracion di nan habilidadnan di taekwondo n’e publico presente.
E hoben Angelo Rodriguez a haci su regreso den e deporte y mesora e demostra su clase unda el a triunfa den dos combate y logra mesora gana e titulo di Best Fighter den e categoria adulto
Lotto, e Loteria di Aruba como organo cu via Comision di Subsidio ta subsidia torneonan relaciona cu e celebracion riba nos Dia Nacional Himno y Bandera ta masha contento di por a duna su maximo contribucion na campeonato nacional di Himno y Bandera organisa pa Aruba Taekwondo Bond


text:
Ebola
Origen.[editá | editá fuente]
Ebola ta un vírus ku ta kousa un malesa kontagioso yamá "Ebola Virus Disease" (EVD). E vírus ta konosí for di aña 1976 na e partinan mas sentral di Afrika.
Ela originá for di raton djanochi (Vleermuis) ku a infektá animalnan salbahe manera makaku ku hende di e área ei sa kome.
Unabes un hende ta infektá e por sigui pasa e malesa pa otro hende.
Situashon actual.[editá | editá fuente]
For di mart 2014 tin un brote grandi di Ebola, e biaha aki ta na parti Wèst di Afrika. E paisnan mas afektá awor aki ta Liberia, Guinea i Sierra Leone.
Síntoma.[editá | editá fuente]
E síntomanan ta aparesé entre 2 pa 21 dia despues ku e persona keda infektá.
E promé síntomanan di infekshon di Ebola ta: keintura (mas ku 38°C), doló di kabes, kurpa slap sin forsa, doló di kurpa i sakamentu. Tambe por haña despues diarea, doló di barika/stoma, i sangramentu tantu interno komo eksterno.
Ainda no tin remedi of vakuna kontra di e vírus di Ebola. E chèns di fayesé ku Ebola ta entre 50-90%.


text:
Storianan di Dooi
Tur pueblo, incluyendo Aruba, conoce su contadonan di cuenta, hendenan cu na un forma fenomenal ta pone otro hende pensa, gosa y hari. Nan ta domina nan idioma bon, ta bon conoci cu cultura di nan pueblo, cu custumbernan y cu expresionnan y palabranan poco uza awendia. Nan cuentanan of storianan por ta serio, chistoso, surrealistico of yena cu fantasia pero ta duna bista di e ambiente den cual nan ta of tawata biba. E cuentanan ta bisa algo di e alma di un pueblo.
Un di e personanan aki ta Theodor Dañe, conoci como Pachi Dooi y cu nobenticinco aña pasa a nace den districto di Santa Cruz. Pachi Dooi tawata un persona cu tawata gusta conta di pasado y cu tawata corda hopi cuenta di antes. Lamentablemente den luna di April di e aña aki Pachi Dooi a fayece, pero no sin laga atras un teroso den forma di storianan cu e tabata conta cu masha fervor. Na edad halto Pachi Dooi a dicidi di pone su storianan riba papel y a yena schriftnan completo. Lucia Kelly cu ta haci historia oral, a yuda cu e publicacion.
UNOCA a tuma nota di e storianan y a reconoce nan importancia. Ta importante pa colecciona y conserva esakinan pa futuro generacionnan, mirando cu nan ta bisa algo di nos cultura y identidad. UNOCA awor tin e placer pa informa publico di e prome publicacion di e serie “Storianan di Dooi”. Pachi Dooi y su casa Colati a logra wak e prome buki aki y nan a keda hopi contento pero lamentablemente pa motibo di malesa y fayecimento no por a presenta e buki oficialmente na publico nan mes.
Na nomber di e yiunan, UNOCA ta informa cu e buki aki awor ta na benta na oficina di UNOCA situa na Stadionweg 21. Tambe por yama Lucia Kelly na tel. 5874759. UNOCA lo haci donacion di e buki na Biblioteca Nacional Aruba (BNA), Departamento di Cultura y Archivo Nacional Aruba (ANA). E buki ta obtenibel tambe den boekhandel rond di nos isla.
UNOCA y Famia di Pachi Dooi ta spera y ta aprecia si esnan cu lo haya of cumpra e buki, lo sa di duna balor na un talento cu no t’ey cu nos mas. Pachi Dooi a hinca hopi energia y tempo pa skirbi su storianan di antes. Pa mas informacion por yama oficina di UNOCA na 583 5681 of bishita e pagina di UNOCA ARUBA riba facebook.


text:
Djaweps 18 di mei 2017, alrededor di 01.47 or, Sentral di Polis a dirigí un patruya na La Famawijk pa un kaso di tiramentu. E patruya ku a yega na e sitio a haña un hòmber drumi abou ku herida di bala na e parti ariba di su kurpa i no tabata duna señal di bida.
Motibu di e tiroteo te na e momentunan aki ta deskonosí i ta den investigashon. Alrededor di 03.10 or dòkter di polis ku a presentá na e sitio a konstatá morto di e víktima. Polis a haña i konfiská un kantidat di ‘huls’ na e sitio. Nos ta publiká identidat di e víktima na momentu ku identifikashon ofisial tuma lugá. Riba òrdu di fiskal di Ministerio Públiko a konfiská e kurpa sin bida di e víktima pa mas investigashon. Polis ta supliká tur persona ku por tin informashon tokante di e kaso aki, pa tuma kontakto ku polis na 917 òf e liña anónimo 108.


text:
Inspectie Leefomgeving en Transport (ILT) a bai di akuerdo ku e petishon di BOPEC pa duna mas tempu pa demostrá ku nan tin e rekursonan finansiero nesesario pa e plan di rekuperashon. E petishon aki a keda entregá dia 5 di yanüari último. E dokumentu di BOPEC ta un kontesta na ILT riba e intenshon pa imponé un asina yama òrdu bou di koheshon atministrativo (na Hulandes “last onder bestuursdwang” (LOB).
E posibel LOB di ILT tin di aber ku e echo ku a eksigí pa BOPEC pa hasi e tankinan i tuberia bashí, a ménos ku e kompania por demostrá ku e por eliminá e retraso riba mantenshon i ku e violashonnan ta keda korigí. E dokumentu di BOPEC ta inkluí tambe un planifikashon nobo pa e trabou di reparashon i rapòrtnan di investigashonnan tékniko ku resientemente a keda ehekutá. Ku tur esaki ILT a risibí sufisiente informashon pa por tuma un desishon riba e posibilidat pa imponé un LOB. ILT lo tuma e desishon aki despues di 19 di yanüari na momentu ku ta mas kla si BOPEC tin sufisiente finansa na su disposishon.


text:
Rooi Frances tabata un pasada smal, entre baranca di coral na e area, miho conoci como Spaans Lagoen. Leyenda tin’e cu e piratanan Frances a purba di invadi Aruba den comienso di Siglo 17 y a wordo confronta cu indjannan den e pasadanan smal di Spaans Lagoen. E Francesnan tabata ganando e bataya y e Indjannan mester a huy y sconde den un cueba den cercania unda e Francesnan no por a haya nan. E Francesnan a pensa cu lo tabata bon pa huma nan y saca nan for di den e cueba, pero enbes e Indjannan a muri door di e huma.
Despues di e encuentro aki e pasada a bira conoci como Rooi Frances. E arma cu e indjananan tabata uza tabata papa cayente cu nan tabata carga den nan bangaña. Hopi Indjan a wordo mata durante e invasion y habitantenan cu ta biba pega cu Rooi Frances ta reclama cu nan ta tende borotonan straño of grito di yoramento di e Indjannan, specialmente durante anochi. Tin cu ta bisa cu e spiritonan di Indjan ta lantá y ta persigui e area aki. E periodo di Aruba su historia di antes no ta bon documenta, asina cu historia ta depende di e leyenda y storianan cu ta pasa for di generacion pa generacion.
Den e tempo’ey Aruba no tabata conoce un caminda principal cu tabata bini for di San Nicolas, pasa door di Savaneta, pa Playa. E tempo’ey tabatin solamente cuatro districto, esta Playa, Noord, Santa Cruz, y Savaneta. San Nicolas tabata pertenece den e districto 4 di Savaneta. Ta despues gobierno a tuma e cuatro districtonan aki y parti nan den diferente districto y bario. Dia e Spañonan a yega Aruba, nan a bin pa busca e mata di kibrahacha pa nan traha kinichi y timon pa nan boto di bela. E prome luga cu nan a subi tera, mescos cu e Indjannan, Hulandesnan, tabata Savaneta. Como cu na Savaneta no tabatin e mata di kibrahacha, pero na Santa Cruz si, nan a traha un caminda di Savaneta pa Santa Cruz. Asina tambe e caminda principal a core for di Savaneta, door di Santa Cruz pa barionan pabou. Te hasta e hendenan di pabou di Brug cu tabata traha na Lago mester a usa e caminda door di Santa Cruz, esta door di Rooi Frances. Ta despues cu a traha e brug di Spaans Lagoen, e caminda principal a core for di San Nicolas, door di Savaneta, pa Playa.
E tempo’ey hopi yoncuman di Santa Cruz cu tabata namora na Savaneta mester a pasa na pia door di Rooi Frances anochi, debi cu no tabatin auto. Pa motibo di miedo, nan tabata forma un grupo pa pasa anochi door di Rooi Frances pa bay namora na Savaneta. Anto e pret tabata cu nan mester a sinta leu di e mosa.
E tempo’ey Savaneta no tabatin pastoor, ta un pastoor di Santa Cruz mester a bay Savaneta riba su cabay hunto cu dos ayudante riba nan burico pa bay haci misa na Savaneta. Un dia pastoor Murk a bay Sta. Cruz su so den kitrin y ora el a bolbe anochi el a perde caminda na Rooi Frances. (Kitrin tabata un wagen cu dos wiel grandi y un cabay tabata ranca.) El a haya su mes leu den e saliña di Balashi. Tabata algo masha straño, pasobra semper un cabay ta corda su caminda. E hendenan a bisa cu ta un spirito a dual e. Asina e pastoor a dicidi di cumpra un otro cabay pa Fls.150,00. Awendia ainda tin hende ta bisa cu Rooi Frances ta peligroso, specialmente den oranan di anochi, pasobra ta yen di spirito. E bieunan di: “E luga ta beyaco”.
Skirbi pa: Dufi Kock
Historiador y Escritor


text:
POND ISLAND—Prome minister di St Maarten William Marlin a reta Hulanda ‘manda tropanan numa’ pa implementa e asina yama ‘camber di integridad’. Asina e corant Daily Herald di St Maarten ta raporta. Marlin a biaha pa Hulanda diaranson pa papia cu gobierno Hulandes na vispera di loke lo por converti su mes den un otro aanwijzing pa e isla. Ta premira cu diabierna durante e conseho di minister di Reino, St Maarten lo haya su instruccion pa no a cumpli cu e orden di Hulanda.
ST MAARTEN NO TA COOPERA
“Bou di ningun circumstancia lo mi coopera cu niun instruccion” Marlin a bisa. “Gobierno (di St Maarten) ta dispuesto y capas di drecha e situacion aki”, e prome minister a sigui bisa. “Si nan ta insisti di duna St Maarten un instruccion, asi sea y laga nan mes manda e tropanan pa implementa e camber di integridad”.
Segun Marlin, e motibo di e ley cu nan kier implementa na St Maarten, ta pasobra ta consnidera e isla como un isla corupto, y cu baho mundo y e otro mundo ta den conflicto cu otro”. Marlin kier pa Hulanda wak nan situacion prome cu nan bin pone ordo na St Maarten.
ORANJESTAD - E refineria CITGO no a permiti e delegacion Hulandes di drenta den e refineria. Asina e parlamentario Ronald van Raak pa partido SP y vocero pa asuntonan di Reino Hulandes den Tweede Kamer a bisa den su columna, un dia despues cu e tabata di bishita na Aruba. Den su funcion como columnista, a raporta su bishita den e portal The post Online bou di e titulo, "Loke mi no a wordo permiti pa mira". Fuera di a repasa su bishita completo, el a dedica tempo na e bishita di e delegacion na e refineria, pero no tabatin bon palabra pa esaki. "Na e refineria, e portanan a keda duro cera. Nos a pidi e compania CITGO pa un combersacion, pero nan a nenga pa ricibi delegacion di Tweede Kamer" van Raak ta sigui bisa.
DEN HAAG – E agentenan policial envolvi den e detencion fatal di e Arubiano Mitch Henriquez, ta apela an sentencia. Asina nan abogado a raporta segun e corant hulandes Telegraaf. E polisnan a keda sentencia fin di aña pasa na castigonan condicional di 6 luna di prison, cu un periodo di prueba di un aña. “Ambos agentenan no por haya nan mes cu e sentencia aki, y e defensa ta di opinion cu mester haya absolucion total” segin e abogado di e polisnan riba e website. Ministerio publico no ta apela e sentencia den e caso di Henriquez.
DEN HAAG – Secretario di Estado Hulandes encarga cu asuntonan di Reino Raymond Knops ta bishita Aruba otro siman diahuebs 11 di januari. Asina gobierno Hulandes a informa awe mainta. Su bishita ta parti di un bishita di ‘introduccion’ pa islanan ABC cu ta cuminsa dia 8 di januari na Bonaire, sigui pa Corsou dia 9 y ta caba na Aruba dia 11 di januari.
DEN HAAG – E famia di e Arubiano Mitch Henriquez cu a fayece na Hulanda na 2015 despues di un disputa cu polis, ta den shock ainda. Esey despues di a tuma nota di e sentencia awe mainta cu dos polis Hulandes a haya relaciona cu e caso. “Manera bo por imagina nos un biaha mas a keda completamente sorprendí di e uitspraak di huez” Lila Henriquez, e ruman di Mitch a bisa NoticiaCla diahuebs atardi. “Nan ta culpabel di maltrato cu consecuencia e morto di Michel. Huez ta bisa cu nan straf ta 6 Luna di strafcel voorwaardelijk? Nos a keda spraakloos” Henriquez a sigui bisa. E dos polisnan a haya castigo condicional di 6 luna prison, pero por continua cu nan trabou como polis. “Eigenlijk nos ta den shock ainda cu e vonnis aki”.
SCHIPHOL - Corte na Schiphol na Hulanda awe mainta a sentencia e dos agentenan policial envolvi den e caso di morto di e Arubiano Mitch Henriquez cu 6 luna di castigo condicional di prison. Esaki pasobra a haya nan culpabel den e caso debi na nan actuacion durante e detencion di Henriquez na 2015.
DEN HAAG – Mas of menos 100 persona a protesta diasabra atardi na Den Haag contra violencia policial, como consecuencia di e morto di e Arubiano Mitch Henriquez na 2015. E demostracion, segun polis, a bay sin incidente of detencion. Prome cu e manifestacion, e ruman muher a pidi explicitamente pa un marcha pasivo.


text:
Den e fin di siman di 28 te cu 30 di october Aruba tabata representa pa 4 atleta den e Dutch Caribbean Special Olympics. A tene e competencia na Boneiro pa prome biaha. Un total di 6 medaya 2 atleta a gana den atletismo.
Segun un relato di nan sponsor Digicel, e atleta André Geerman a gana medaya di brons den sprint 80m den 12.20, medaya di brons den salto largo cu un distancia di 3.27m y medaya di plata den kogelstoten cu bala di softball ora el a tira un distancia di 39.05m. Michael Berry tambe a gana 3 medaya: un medaya di oro den sprint 80m den 11.70, medaya di oro den salto largo di 4.01m y medaya di brons den kogelstoten di 35.20m. A tene un extra evento di 5x80m den relay cu nan a participa den dje tambe.
Aruba tambe a participa den bolas cu 2 atleta. E competencia di bolas tabata hopi fuerte y e atletanan no por a logra gana den e categoria aki.
Na e regreso di e atletanan, coachnan, Arthuro Tuyo Werleman y Jeanette Tante Nette Williams, nan famia a ricibi nan cu un ‘caluroso bon bini, kendenan tabata contento cu e resultado di e atletanan’, asina e sponsor ta bisa.
“Ta importante pa sostene nos atletanan di Special Olympics den nan buskeda. Pa henter un aña largo nan a train p’e oportunidad aki, cu ta caminda p’e 2019 World Games na Abu Dhabi, United Arab Emirates y nos kier manda nan cu nos bon deseonan. E acuerdo di Digicel Aruba cu Special Olympics ta uno cu ta yena nos cu orguyo sabiendo cu nos ta representa p’e talentoso atletanan aki”, asina director di e compania di telecomunicacion, Wanda Broeksema ta elabora.


text:
Tur dia e ta retene azeta di coco den su boca...
Con esaki ta funciona? E ta un truco basta simpel. Bo ta coy un cuchara di azeta di coco y bo ta hawa bo...
Universidad Chines ta bende examennan di HIV den mashin ante e...
NANTONG, China - Un universidad na China a cuminsa bende testnan di diagnostico di e virus HIV - causante di AIDS - den mashinnan...
Descubri 10 uzo cu bo no tabata sa di Lechi di...
Ora cu nos scucha di papia di lechi di magnesia, nos mente ta relacion'e inmediatemente cu kimamento di stoma. Esey ta debi na su...
5 recomendacio pa combati e circulo vicioso di no por drumi...
Bo no por drumi. Y na luga di dal tanto buelta riba bo cama, bo ta prefera di revisa bo telefon pa distraebo, sperando...
Difteria ta letal, hopi contagioso y a repunta
CARACAS, Venezuela - Difteria a repunta. E conhuncion di un serie di factor negativo a ocasiona e aparicion di casonan cu asina un forsa...
Dieet rapido: Anasa y tuna pa baha peso den 3 dia
E dieet di tuna y anasa a causa sensacion pasobra e ta un di e dieetnan rapido mas eficas cu ta haci hende perde...
Ta descubri tecnica nobo pa trata obesidad grave sin cirugia
Te cu e dia di awe, tratamentonan pa obesidad grave of "morbid", a implica operacionnan delicado no extento di cierto riesgo. E balon intragastrico, por...
Un terapia combina ta demostra su eficiencia contra Malaria celebral
TORONTO, Canada - Un estudio nobo dirigi pa investigadonan di e Universidad di Toronto (Canada) parce di a haya un combinacion nobo terapeutico contra...
Yoga pa alivia dolornan menstrual
Prome, durante y hasta despues di e regla, hopi hende muhe ta sufri di dolornan intenso parti abao di e barica. E situacion aki por...
Musica ta yuda muchanan na supera temora pa hangua
Ora cu mucha tin cu ricibi un prik, un inyeccion, un enter, con cu bo kier yam'e, un estudio ta sugeri cu musica lo...
Mortonan ta aumenta na seis na HonduraS victima di Guillain Barre...
TEGUCIGUALPA, Honduras - Un homber di 50 aña a converti den e di seis victima mortal pa causa di e Sindrome Guillain-Barre na Honduras...
Islandia ta encabesa clasificacion mundial pa mehoracion di salud
PARIS, Francia - Islandia ta encabesa e lista mundial di pais cu a logra mas avanse den materia di salud di cara na obhetivo...
Soledad ta mas peligroso cu obesidad y alcoholismo
Soledad cronico, esun cu ta permanece, ta mas peligroso pa salud, compara cu alcoholismo of obesidad y hasta e por mata, segun e neurocientifico...
Dokternan por perscribi heroina medicinal na Canada
TORONTO, Canada - E instituto di Salud di Canada a modifica su regulacionnan pa permiti cu dokternan di e pais aki por prescribi heroina...
Salud: 7 cos cu lo pasa si bo cuminsa haci plank...
No tin duda cu plank ta pertenece na e grupo di e ehercisionan di mas beneficioso pa henter e curpa. Den e orden pa haci...


text:
Via di Ministerio Publico na Aruba, nos a haya informacion cu autoridad na Aruba a detene un Hulandes di 66 aña siman pasa, dia 24 di januari ultimo, relaciona cu un investiacion cu FIOD y Polis ta haciendo relaciona cu un caso grandi di labamento di placa, fraude di impuesto,
Month: January 2017
Atacando personal di seguridad…. Grupito Venezolano a cometé destruccion na terminal na Hato
Entrante awe Containerscan di Aduana ta operacional atrobe
Departamento di Aduana ta continuamento inovando p’asina mehora servicionan na su clientenan. P’e motibo aki entrante awe 1 di februari Departamento di Aduana lo scan un parti di e containernan na haf di Barcadera. E containernan cu lo pasa e control via di e containerscan lo wordo selecta dor di Departamento
Tin tur indicacion cu InselAir Aruba lo stop di existi, dor di de-registra nan avionnan na Aruba Trabao di personal di Aruba ta peligrando
Dangui Oduber (MEP) E area di Bushiri lo conoce un desaroyo unico di un Boutique Hotel cu MEP den Gobierno!
Universitarionan internacional y local a haya un presentacion interesante y hopi informativo di Prome Minister Mike Eman
Un encuentro mutuamente stimulante t’esun cu Prome Minister Mike Eman a participa aden dialuna mainta hunto cu studiantenan universitario local y internacional. E mandatario a duna un presentacion na Universidad di Aruba caminda e grupo a bin ta traha durante ultimo 6 luna bou direccion di profesor Eric Mijts. E programa di
Un biaha mas Nicolas Maduro ta haci cambio den directiva di PDVSA
Michelle Steenvoorde Lacle (POR): Calidad den ensenansa mester ta di un nivel superior ‘Medezeggenschapsraad’ mester bira un hecho
Parlamentario sr. Jeffrey Kelly (AVP) na MEP: “Bagamunderia ta e.o. ora bo ta keda sin presenta na trabou y cobra tur fin di luna”
Gobernador ta ricibi kalender di parha 2017 di ABC
Dialuna ultimo, Gobernador Alfonso Boekhoudt a ricibi e kalender di pahra di Aruba di Greg Peterson di Aruba Birdlife Conservation. Diez diferente fotografo a contrubui n’e proyecto aki. Esaki t’e di 9 kalender di ABC y e di dos biaha cu Hilton Aruba Caribbean Resort and Casino t’e patricinador. E kalendernan ta


text:
Meta di e articulo aki no ta pa jusga ken ta fout of no, pasobra esey no ta mi tarea. Si ta importante pa nos mustra riba circumstancianan basta doloroso cu a hiba na e echo cu un persona a perde su bida y ami a pasa den un experencia cu nunca mi lo a desea di pasa aden. Esaki tambe ta asina doloroso cu no tin palabra pa splic’e.
Ta hopi tragico, tristo y horible cu un persona ta perde su bida den un accidente. No tin palabra pa expresa e dolor aki. Ta mesun tragico ora un persona ta involvi den e accidente y no por a hasi nada pa evit’e, anto prensa no ta mustra e banda aki di e medaja. Mi persona, Ingrid Werleman tabata e persona cu tabata den e auto y kier a duna e otro parti di e medaja. E meta no ta pa jusga ken ta fout of no, pasobra esey no ta mi tarea. Si ta importante pa nos mustra riba circumstancianan basta doloroso cu a hiba na e echo cu un persona a perde su bida y ami a pasa den un experencia cu nunca mi lo a desea di pasa aden. Esaki tambe ta asina doloroso cu no tin palabra pa splic’e. Bida ta e cos di mas balioso cu nos ta pose’e y pesey semper mi a hasi esfuerso pa cuida mi bida, pa ta cauteloso den tur circumstancia y pa inspira otro hende pa hasi mescos. Riba e diadomingo cu a pasa mi tabata bin di Ritz, cumpra ijscream, bayendo pa cas di un amiga. Mi a para na e crusada di Hubadastraat, a mira tur dos banda, no tabata bin nada y mi a subi caminda. Direpente mi a sinti e impacto cu algo a dal contra e auto y mi a bira e auto para di biaha pa wak kico a pasa. Mi a mira un hende drumi riba e caya y mi a mira e brommer tira otro banda. Tabatin jen di hende rond. Un pareha banda di mi a bisa mi cu e meneer tabata core sin lus riba e motocicleta. Henter e escena tabata parse un situacion no-real, pasobra mi tabata sigur cu no tabata bin nada. Mi a pidi un meneer banda di mi pa jama polis, loke e la hasi. Mi a puntra kico a pasa cu e meneer y ela bisa mi pa trankilisa mi. Mil cos tabata pasa den mi cabes. Con? Dicon? Dios, cuida e meneer. No laga nada malo pas’e. Polis a jega y a puntra ken ta e chauffeur y mi a contesta ‘ami’ y cu mi ta sigur cu no tabatin nada riba caminda. Mi tabata sinti mi mes hopi tristo y tabata puntra mi mes pakico e cos aki a pasa net cu mi cu semper ta cauteloso den trafico. Pakico, mi Dios? Un polis a bisa mi pa mi bay warda di polis cu nan pa duna un declaracion. Mi a pidi’e pa tuma declaracion di e pareha para banda di mi cu a mira e brommer ta bin sin lus sendi. Nan tin 2 declaracion caba, e la contesta mi y a hiba mi den e auto di polis. Mi a puntra kico a pasa cu e meneer, e la contesta mi cu nan no sa ainda. Mi no por splica e sentimento paden cu palabra, pero e tabata horrible y asina inhusto. Pakico, mi Dios? Ki mi tin di sinja di esaki? Pakico un hende ta core brommer sin lus den anochi y ta bin dal den e auto? Na warda polisnan ta bisa mi pa sinta warda te ora un hende di trafico bin pa tuma mi declaracion. Mas laat ta bin un hende pa hasi e blaastest cu mi. No ta problema, e tin cu hasi su trabou. Resultado ta O.
Mi amiga ta jega y mas laat mi famianan. E pareha cu tabata para banda di mi na e sitio di e accident ta bin pa duna nan declaracion. Nan tin yiu chikito na cas y ta priminti di bin pa su majan, loke nan a hasi tambe. Mi sobrino ta conta mi cu e meneer a fajese y ta mustra mi e potretnan riba 24ora.com. E sentimento ta horible. Pakico, mi Dios? Mi ta mira e potretnan di e meneer drumi abou cu sanger riba su cara. Mi ta mira e potret di mi cu nan a saca y mi ta scucha loke nan a scirbi cu mi no a duna preferencia. Mi ta puntra mi mes dicon nan no a acerca mi pa puntra mi kico a pasa ora nan a saca mi potret. Lo nan por a tende cu e meneer tabata biniendo sin lus y cu ami no por a wak’e. E tabata bin riba e caminda di preferencia, ta berdad, pero con bo por duna preferencia na algo cu bo no por wak den anochi scur?
Mi pena ta pa e meneer cu a perde su bida y su sernan keri cu ta pasando den momentonan hopi hopi dificil. Mi pena ta tambe pa e experencia cu mi a pasa aden cu ta hopi, hopi doloroso. Mi pena ta tambe pa e manera cu cierto prensa ta raporta sin aplica e principio di ‘hoor en wederhoor’ cu ta e base di periodismo profesional. Mi pena ta cu e forma con medionan di comunicacion ta pone potretnan di un ser humano cu a fajese cu ta mustra poco respet pa e defunto, su famia y otro sernan keri. Mi pena ta pa e forma cu nan por incrimina hende posiblemente pa motibonan sensacionalista. Mi pena ta cu un momento fatal a crea dos victima. Un cu a fajese y un cu a keda na bida. Y cu nos dos, tur hende hende cu ta cerca di nos.
Mi pena ta tambe cu mi isla Aruba, Aruba dushi tera cu cada dia ta bira menos safe den hopi sentido. Y atrobe mi ta pensa cu si nos cada un den nos bida personal, den nos bida familiar, den nos bida social tuma e decishon pa biba mas segun norma y balornan di respet, fraternidad y compashon, nos isla, Aruba dushi tera lo bira esaki di berdad. E lo bira e realidad colectivo di hendenan cu ta preocupa pa otro y ta wanta man di otro den momentonan dificil y no ta crucifica otro. Cristo a muri caba pa nos na crus. Awor ban sigi su ehempel di amor. Cu Antonio Jose Barrero su alma sosega na pas den reino di Dios. Cu su famia lo tin hopi forsa den e momentonan dificil aki.
Mi curason lo sigi bati pa Aruba, e pais unda mi a nace y cu mi ta stima cu cada fibra di mi ser. Mi lo sigi hasi loke semper mi a hasi. Inspira hende pa jega na un bida mas felis, un comunidad mas felis y asina laga atras un mundo miho cu ami a haja. Situacionnan dificil den bida no ta bin por nada, mi ta convenci di esaki. Nan ta retonan pa esun cu kier sinja di nan. Y despues cu nos jora nos dolor, e lo hasi nos mas fuerte. Podise e les cu cada hende cu ta biba na Aruba y ta stima e pida baranca aki por sinja di e situacion aki ta pa nos biba cu mas conciencia cu Aruba por ta un isla felis na momento cu cada ciudadano ta un ciudadano felis. Esaki ta ensera biba segun nos birtud- y cualidadnan Divino cu ta hinca den cada un di nos, wardando pa ser desperta.
Cu respet, dignidad, balor y amor pa bida,
Ingrid Werleman


text:
Un di e problemanan social grandi cu Aruba tin actualmente ta, cu tin hopi famia cu ta consisti di solamente un mayor cu mester traha dobel trabou pa por cumpli cu nan debenan di tur luna.
E consecuencia di esaki ta cu e hoben ta keda su so na cas y kisas no tin cuminda merdia, ni supervision y pio ainda… ta lanta su so y ta get bored y ta busca maldad pa haci. No lubida mucha ta keda mucha, Joselin Croes ta splica.
Amplia scol cu arte, musica, deporte, coding, agricultura y teatro, lo logra yuda e comunidad soluciona un par di e problemanan aki:
Obesidad pa falta di bon nutricion, pasobra e hoben lo come saludabel merdia na scol y e hoben lo ta haciendo deporte;
Kita e hoben di haci maldad riba caya, pasobra nan ta mal fada na cas, door cu awor den un forma positivo hunto cu otro hoben nan por resalta den nan talentonan deportivo y creativo;
E lo yuda e hoben subi su amor propio y baha e stress y depresion halto cu tin bou hoben, pasobra arte, musica y deporta a demostra di tin influencia positivo riba un hoben;
E lo baha e cantidad di hortamento, joyriding, abuso di alcohol y droga bou di hoben, pasobra tin mas control riba nan y nan ta bezig cu otro cos positivo den nan bida;
E lo yuda e mayor cu no por sali di trabou merdia pa busca yiu y lo dun’e e trankilidad cu su yiu ta bezig den un ambiente positivo y creativo;
E lo baha e embaraso hubenil, pasobra e hoben ta bou supervision y guia di persona adulto y nan ta bezig cu cosnan cu nan ta gusta;
E lo crea oportunidad igual pa tur hoben pa resalta y bira un next Xander Bogaerts;
E lo crea hoben culto di un nivel halto cu amor y pasion pa cosnan bunita y positivo cual mayan lo resulta den un miho trahado, yiu, ruman y casa.
Tur pais na mundo a bay over na inclui arte, deporte, musica y coding den nan curiculo, pasobra e ta demostra cu no ta tur hoben tin pasion pa materia manera wiskunde, natuurkunde, etc., pero hopi hoben ta briya den e ramonan artistico y deportivo, Croes ta mustra.
Tambe ta importante pa menciona cu tin hopi estudio awendia manera coding, fine arts cu ta rekeri e extra curiculo aki. Nos ta bibando den un otro tempo y no ta tur hende a nace pa ta docter, abogado, economista. Tecnologia y social media a trece cune cu e trabounan tradicional ya no ta loke ta mas gusta bou e hobennan di awendia,
POR den un forma structura y hunto cu e maestronan, educadornan, artistanan, fundacionnan, organisacionnan y expertonan den tur e diferente ramonan aki, lo traha un plan a largo plazo pa por implementa den un forma eficiente y responsabel e introduccion di scol te cu 5:00pm cu ta inclui arte, deporte, musica, teatro, agricultura y coding, Joselin Croes ta conclui.


text:
Siman pasa a tuma lugar negociacion pa un CAO nobo cu tabata sumamente exitoso p’e compania estatal Fuels Marketing & Supply Aruba N.V.
Durante 5 dia a tuma lugar e negociacion intensivo pa un CAO nobo mirando cu esun anterior a yega su final na mei di e aña aki.
“E negociacion a bay den un ambiente hopi ameno. Nos tabata hopi transparente cu otro caminda nos a brinda e sindicato informacion nan specifico referente nos compania”, Gina Maduro HR, Training & Development Manager di Refineria di Aruba N.V. ta splica.
For di 1 di october 2016, e departmento cu antes tabata resorta bou di Refineria yama Valero Marketing & Supply Aruba a converti den un compania estatal cu e nomber Fuels Marketing & Supply Aruba N.V.
Na aña 2014, IOWUA a sera e ultimo CAO cu Valero Refinery p’e trahadornan cu tabata resorta bou di Refineria.
E cambio di mas grandi awor ta cu a enfoca riba e compania estatal enbes di e Refineria.
E CAO a conoce cambionan structural y den formato. Adicional a percura pa simplifica e lenguahe di e CAO p’asina un y tur por compronde e contenido un poco mihor.
Sr. Tito de Cuba, un experto den leynan laboral di Aruba y HR Consultant den region, a keda aserca pa RdA pa forma parti di e negociacion y tabatin un rol crucial.
Sr. Tito de Cuba ta comenta cu un CAO ta un instrumento p’e trahadornan, unda ta stipula nan derechonan y tambe nan obligacionan.
“Locual pami a resalta den e negociacion aki t’e sinceridad y comprension di ambos partido pa yega na un meta cu lo beneficia tanto e empleadonan como FMSA”.
Durante e ultimo dos dianan a concentra riba e programa y beneficionan di e trahadornan, unda tambe a haci diferente ahuste.
Di parti di IOWUA sr. Boy Anthony ta splica cu a pone enfasis riba e beneficionan secundario y tambe riba oportunidad pa futuro.
Por ultimo a discuti e salarionan, unda a tuma den consideracion cu ta trata aki di un compania nobo.
Diabierna mainta pa 11or, a yega na un acuerdo caminda e miembronan di IOWUA a vota na fabor di e CAO nobo.
A concretisa esaki na momento cu tanto e team negociador pa FMSA acompaña pa sr. Tito de Cuba y representatenan di IOWUA a firma e CAO cu tin un valides p’e siguiente 4 añanan. Alexander Hoek, Operation Superintendent di FMSA, John Daal Aviation Supervisor di FMSA y Gina Maduro HR, Training & Development Manager di RdA, ta forma parti di e team negociador, acompaña pa sr. Tito de Cuba y representante di IOWUA den persona di sr. Boy Anthony.
Sr. Boy Anthony ta finalisa bisando: “Tabata un placer di por a forma parti di e negociacion cual t’e prome biaha hunto cu e team di RdA. E cooperacion a crea un situacion al estilo win win y por spera un bon relacion di trabou den futuro entre RdA, FMSA y IOWUA”.


text:
Durante fin di siman ei sigur e outo, Mazda RX-8 “Blackout” di Leonard Van Grump y manehá pa Abel Burgos, ku e bandera di Kòrsou sin duda a saka nos kara. E aña aki a kualifiká nr. 10 den e miho outo nan ku tabata representá Merka. For di djadumingu mainta a konfrontá problema ku lèkmentu di zeta. Asina mes “Blackout” a kore gana tantu su promé komo segundo buèlta. Den di tres buèlta pa e problema di lèkmentu di zeta a keda afó di e evenementu. Un pabien na e tim di “Blackout” pa e bon presentashon.
FAC y su Komishon Organisadó huntu ku e Komishon di Real Street Legal ta partisipá ku djadumingu awor 26 di yüli 2015 tin otro edishon di Real Street Legal i e biaha aki ku un toke di atenshon na nos hende nan ku tin vakashon riba nos isla. For di 16.00 (4’or ) kos ta ranka sali te ku 20.00 (8’or) aya na Curaçao International Raceway na Ronde Klip.
Kòrda pa partisipá ta na e aktividat di Real Street Legal (RSL) di atardi aki ta fásil. Despues di pasa entrada prinsipal y bo kier gosa di e fasilidat nan di pista bo tin ku djis registrá i paga Ang. 5,= y mustra tur e papel nan ku e vehíkulo aki ta kumpli ku tur e papel nan pa ta legalmente riba e karetera nan di Kòrsou. Bo ta bin ku bo outo ku T Shirt ku karson largu i kèts òf sapatu sera na pia, motosaikel ku full racing pack y scooters hèlm ku karson largu i shirt manga largu i kèts òf sapatu sera na pia. Esaki ta konta pa quad racer tambe.
E pista no ta keda trata ku traction compound.
Entre 18.00 (6’or) ku 20.00 (8’or) lo bai tin e “Real Street Outlaw” pa asina aki nos bai mira na final di aña aki 2015 ta ken lo ta e “King Of The Road 2015” òf “E Rei Di Kaya 2015”.
Den e kategoria di Outo nan di Real Street Outlaw tin:
1] Randall Wederfoort ku su Chevrolet Camaro Z-28 di e tim di Mr. Punch Racing.
2] Renato Haseth ku su Ford Mustang di e tim di Mr. Punch Racing.
3] Otmar ( Junny) Balooche Jr. ku su VW Buggy di Mito Racing.
4] Frank Brandao ku su Lexus F 350 di Techi Racing Team.
5] Otmar (Apa) Balooche Sr. ku su Chevrolet Corvette di Mito Racing.
6] Lorne Zimmerman ku su Honda Civic.
7] Alexander Alves ku Nissan Skyline.
8] Steven Soeterboek ku su Chevrolet Camaro Z-28 di Suki Racing.
9] Rachmir Alexander ku su Nissan Silvia di Gaari Brothers.
10] Rajiv Anastatia ku su Honda Civic.
Den kategoria di motosaikel nan di Real Street Outlaw tin:
1] Jenny Martis ku su Suzuki Hayabusa di Still Balling Racing.
2] Abilmelech “Abichi” Jacobus ku Suzuki 1000 di Still Balling Racing.
3] Patrick Isenia ku su Suzuki Hayabusa di Quart Mile Racing.
4] Dennis Schoenmaker ku su Suzuki Hayabusa di Balachi Racing Team.
5] Rainer Subaran ku su Suzuki Hayabusa di Still Balling Racing.
6] Sharlon Poulo ku su Suzuki Hayabusa di Quart Mile Racing.
7] Jurgen Ravenstein ku su Suzuki Hayabusa.
8] Edburth Broos ku Suzuki Hayabusa di Still Balling Racing.
9] Echo Henrique ku su Suzuki 1000 di Still Balling Racing.
10] Sean “Jo” Freitas França ku su Suzuki Hayabusa di Balachi Racing Team.
Den kategoria di scooter nan di Real Street Outlaw tin:
1] Richinelle Justiana ku su Piaggio M23 y ta kore 13.94 sekònde riba e quart mile di e pista.
2] Richenell Justiana ku su Gillera Runner y ta kore 14.37 sekònde.
3) Brian Janse ku su Piaggio M07 y ta kore 14.90 sekònde.
4] Clifton Nicolina ku su Gillera Runner y ta kore 15.01 sekònde.
5] Eric De Wind ku su Yamaha MBK y ta kore 15.86 sekònde.
6] Shensley Angela ku su Piaggio M08 y ta kore 16.06 sekònde.
7] Churendel Mambre ku Gillera Runner y ta kore 16.63 sekònde.
8] Christoper Angela ku Gillera Runner y ta kore 16.77 sekònde.
9] Edwardson Adriana ku su Gillera Runner y ta kore 16.78 sekònde.
10] Shandly Inocente ku su Gillera Runner y ta kore 16.81 sekònde.
Por sigui e lista aki riba Face Book ku e página: “Real Street Outlaws”. Kòrda like e página aki riba bo Face Book y sigui e desaroyo nan di Street Outlaws.
Entrada general pa adulto ta Ang. 5,= i mucha bou di 12 aña ta 1,= y ta via di Kaminda George Willems, esta via di Pit. Pa partisipá riba pista tin ku paga adishonal Ang. 5,= i e vehíkulo su papel nan mester ta na òrdu komo vehíkulo originalmente di kaya.
Seguidamente sigun e skema di FAC y Komishon Organisadó di FAC lo bai tin 26 yüli Real Street Legal (RSL) kuminsando for di 16.00 (4’or) di atardi te ku 20.00 (8’or) y dia promé ougùstùs di Ronde Klip Shootout (RKS) den su orario normal. E ganadó di kategoria BOX lo gana un pail di 5 galòn di Racing Fuel di su gustu di “Sunoco Racing Fuels” kortesia di Kuzeta.
Danki ta bai na Auto City, ARPO Body shop, EMS Dyno, AVF Antiliaanse Verf Fabriek, Star Motors, Curoil, Monster, Napa Auto & Truck Parts, Alcolado Glacial, Kuzeta, IEPA Agencies ku LS2300.
Pa mas informashon y foto di e aktividat di Street Legal i kareda nan lokal i internashonal por bishita nos website nan ofisial: : www.curacaodrag.com, www.dragactioncuracao.com, www.tcobcur.com, www.adrena-zine.com, www.rpmaruba.com, www.racejunkies.com, www.radicalcompetition.com www.exoticboost.com huntu ku nan página di FaceBook y tambe riba FaceBook like page di BoyzToyz i speedoutlawscuracao i exoticboostcuracao i exoticboostaruba.


text:
Kevin Florez enkantá ku Kòrsou
...Kantante di momentu na Colombia...
WILLEMSTAD- 21 sèptèmber 2015 – Resientemente Ofisina di Turismo di Kòrsou (CTB) a ekstendé un invitashon na e artista kolombiano Kevin Florez pa bin Kòrsou i asina graba un ‘video clip’ ku nos bunita paisahenan. Kevin Florez ta sumamente popular na Colombia i ku un proyekshon internashonal. E hóben kantante aki, for di chikí ta den e mundu musikal. E artista a keda enkantá ku nos isla durante su bishita fin di siman último.
Durante su bishita na Kòrsou, Kevin a disfrutá di e diferente atrakshonnan ku nos dushi isla tin di ofresé. Via di medionan sosial e la pone diferente potrèt i clip di su bishita. Ta bon pa menshoná ku riba Facebook i Instagram e tin respektivamente 142,147 i 389,000 siguidó. Resultado final di su bishita nos lo por mira pronto den algun video clip di dje mes i di algun ku nos artistanan lokal kaminda e la presentá huntu ku nan. Ku eliminashon di visa pa Colombia for di dia promé di yüli último CTB ta poniendo hopi mas atenshon pa promové nos isla den e merkado kolombiano. Pa mas informashon di Kevin Florez por siguié riba Facebook: Kevin Florez i Instagram: kevinflorezmusic.


text:
Pensamentu na akshon. Made by Steven .C. Penamentu na akshon. MAT 5:28 ma Ami ta bisa boso ku ken ku wak un muhé pa dese'é , ya kaba el a kometé adulterio kuné den su kurason. Hesus a papia aki nan di desea ( Kudisha ).
Download Policy: Content on the Website is provided to you AS IS for your information and personal use and may not be sold / licensed / shared on other websites without getting consent from its author.While downloading, if for some reason you are not able to download a presentation, the publisher may have deleted the file from their server.
Made by Steven .C
MAT 5:28 ma Ami tabisabosoku ken kuwak un muhé pa dese'é, yakaba el a kometéadulteriokuné den sukurason.
Ta nifika “ anghela” ,” deseaintensamente”, “kudisha”. E ta wordu uza tantu den e sentido bon komo den e sentido malu. Hesus a bisa na e 12 nan ku e tin un gran deseo pa kome e pasku ku nan ( luk 22:15) . Den e sentido positivo ei e ta aparese den
Mat 13:17 , luk 17:22 heb 6:11 1pedro 1:12
E sustantivo di e mesun rais “ deseo “ ta aparese den fili 1:23 1tes 2:17 . Un di e ekivalentenan Hebreo di e verbo epothumeo ta JAMAD kual ta “ desea” , “komplase” . Esaki ta e palabra ku ta wordu tradusi komo “ kudisha” den e di diesmandamentu (eksodo 20:17, Deu 5:21 ) y “desea: den isa 53:2
Kristu sin duda a pensa riba e di dies mandamentu ora ku ela adverti kontra mira “ un muhe pa dese’e “ Ta nifika ku e homber ku pone su afektonan I su boluntad den armonia ku e dies mandamentu, di e manera aki e ta protégé su mes di viola e di 7
He’ e eta bon
Om mare mi por
Hañepamihasi
Ectectect
Hañe e no taskapa
Mi taprimi’e no he’eee!
Kauw ‘E!!!
MAT 15:19 Pasobra for dikurasontasalipensamentumalu, matamentu, adulterio, fornikashon, ladronisia, testimoniofalsu, kalumnia.
Kurasontanifika e partiintelekto , e deseo pahasi
( di kualtakuminsa di paden)
PRO 23:7 pasobra manera e tapensa den su kurason, asina e ta. E tabisabo: "Kome i bebe!" ma su kurason no takubo.”
Kristutadestakaku e karaktertawordu determina no solamente pa e aktonanvisibel pero tambe pa e sentimentunankuta pone e aktonansosode . E partiextero meramente tarefleshaekresementu di e sentimentunan. Esunkukometeakshonananmalu si tasiguir di kuniunhendesa i tambe ku e
Kristu kier pa nos kompronde ku tantu e echo komo e aktitud ta pika. Hustisiatayamanos pa miraturhendekubalor, Nosmestersirbiotro I no uzaotro.
E lei di Dios no tawordu viola( kibra) solamente pa akshonnanexternoperosinotambeku e aktituddi e kurason I mentekutahibanosnaakshon , Pues e akshon I tambe e intenshon pa hasitur dos tahibanaviolashondi e lei di Dios.
Den e dishetemandamentu ( no kometeadulterio) Hesus a hinka e miradakudeseoi e imaginashonpekaminoso . Tin adulteriodikurpa I adulteriodimente
JOB 31:1 "Mi a sera un aliansaku mi wowonan; konanto mi por a wak un birgen?
Pedro tambe a papiadidje :
2Pedronan 2:14 kuwowo yen diadulterioikununkatastòpdihasipiká; sedusiendoalmananinkonstante, teniendo un kurasonentrená den golosidat, yunanmaldishoná.
Pablo tambe a pa piadidje :
Galationan 5:16 Ma mi ta bisa, kanasegun e Spiritu, i boso lo no kumpliku deseo di e karni
Huan tambe a papia di dje:
1 Huan 2:16 Pasobraturlokeku tin den mundu, e deseodikarnii e deseodiwowoi e orguyodibida, no ta bin di e Tata, sinodi e mundu.
E beyesafemeninata un don di E amoroso Kreador, dikualtaprosededitur e bejesacompletu ( ta e taprodusi e bejesanan (wakkreashon) , E aparishonlimpidi e bunitesaakitakorekto, Ademas, E atrakshonkukadasekso tin pa otro a worduimplanta den hendehomber I muhedordi Dios, I oraku e tawordumanifesta den e limitenanordenadordi Dios, E tahopi bon , perooraku e takorumpi pa sirbiinteresnanimpio I egohista , e tatransforma den un djeforsanandestruktivo I masgrandidimundu
GEN 2:18 E ora ei SEÑOR Dios a bisa: "No ta bon pa e hòmberta so; lo Mi traha un yudadóp'ékutapaskuné.“
GEN 2:21 Asina SEÑOR Dios a hasi e hòmber pega un soño profundo, i el a drumi; e ora ei El a tuma un di su repchinan i a sera e karnina e lugáei.22 I SEÑOR Dios a traha un muhéku e repchiku El a tumafor di e hòmber i a hib'épa e hòmber.
23 I e hòmber a bisa: "Esakitaaworwesu di mi wesunan, i karni di mi karni; e lo wòrduyamáMuhé, pasobra el a wòrdutumáfor di Hòmber.“24 Pesei un hòmber lo bandoná su tata i su mama i lo uniku su esposa. I nan lo biraúnkarni.25 I e hòmber i su esposa tur dos tabatasunú i no tabatinbèrguensa.
Den e vershon di beibel (cwr) e ta bisa ku “amita bisa boso ku si bo asta wak un muhe i desea su kurpa, ya bo a tenesekskune kava den bo mente”
Genesis 39:7 I a sosodékudespuesdi e kosnanaki e esposadisushontabatawak Jose kudeseoi el a bisa: "Drumiku mi."
E di dies mandamentu
2SA 11:2 Awororaku a biratardi David a lanta for disukamai a kana ròntribadakdireisukas, i for diribadak el a mira un muhétabaña; i e muhétabatamashabunita pa mira.
2SA 11:3 Anto David a mandabuskainformashontokantedi e muhé. I un hende a bisa: "No taBètsabé, yumuhédiEliam, esposadiUrias e heteo?"
2SA 11:4 I David a mandamensaheronan pa tres'é, ioraku el a bin serka David, el a drumikuné; idespuesku el a purifikásumesdisuimpuresa, el a baisukasbèk.
PRO 6:25 No deseásubunitesa den bokurason, nilagu'égarabokusuklèpdiwowo
SAN 1:14 Makada un tawòrdutentá ora ku e wòrduatraí i sedusídor di su mes pashon.15 Anto ora pashonkonsebí, e ta duna lusnapiká; i ora pikákedakumplí, e taprodusímorto
EKS 20:14 "No kometé adulterio. ( tanifika tambe ku den testamentbieuw e ta bisa kuta robes patinrelashon sexual ku un hendeku no tabokasa asta si bo desea esei den bo mente jakababakomete adulterio mentalmente , Hesustareferiakinanku si e aktota robes asina tambe ta e intenshon. Pa ta fiel nabo KASA kubokurpa i no bo mente , e takibra e konfiansa den e matrimonio .
E lei di Dios tatantu externo komo spiritual (interno) Pues tur deseo pahasialgu contra voluntad di Dios kualtabaibira un pikakubo no a hañachens di hasita un PIKA peseiHesus a bisa ku nos lo worduhuzgaabase di nos echonan i nos pensamentunan
ROM 2:16 riba e diaku Dios lo huzga e sekretonan di hendepa medio di Cristo Jesus, segun mi evangelio.
Si e leita di paden , obedensiatabiniautomatikamente i tabiraplasentero no algukubotaforsapahasi. Dor di e Sermon riba e seruHesus a bisa e skuchadonanpanankambia di un obedesedo externo baina e obedesedo interno motiva pa e leikuta graba den e kurason
HEB 8:10 Pasobraesakita e aliansaku lo Mi seraku e kas di Israel despues di e diananei, SEÑOR ta bisa: lo Mi pone Mi leinan den nan mente, i lo Mi skirbinan riba nankurason. I Ami lo tanan Dios, i nan lo ta Mi pueblo.
e sekretonan di su kurasontasalinakla; i asina e lo tira su kurpaabouku su kara te na suela i adorá Dios, deklarandokusigur‑sigur Dios tameimei di boso
Pikatakuminsa den e kurason.(den pensamentu/mente)
Dorkupikatawordudestrui finalmente ora kristubini nos mester wak nos pensamentunan , nos motibunan i e tentashonnan , ora ku nos mira un habito destruktivo nos mester desasi di dje .
“MAT 5:29 I si bowowodrechihasibotrompeká, sak'étir'afó, pasobratamihópaboku un di e miembronan di bokurpabaipèrdí, i no henterbokurpawòrdutirá den fièrnu.30 I si bomandrechihasibotrompeká, kap é tir'afó; pasobratamihópaboku un di e miembronan di bokurpabaipèrdí, i no henterbokurpawòrdutirá den fièrnu.”
Hesus no tbtkemen literalmente sakabowowoectect , pero e tbtkemenkita e mal habito ku por destrui nos , tamihodesasi di djekuperdeshelu . Saminabo vida i wak sin tinkualkekosku por kausabunapeka i tuma medida nanpakitanan .
Dios no ta mara dor di nos privasidat, nos pensamentunan i nos emoshonnantavisibeldilanti Dios mes koskomo nos akshonann pues den e perspektiva Divino nantaakshonan
6 Ora ku e muhé a mira ku e palutabata bon pakuminda, i ku e tabata un delisiapabista, i ku e palutabatadeseabelpahasihendebirasabí, el a kohe di su fruta i a kome; i el a duna su esposo tambe kutabatahuntukuné, i el a kome.
Luk 18:26 I esnanku a tendeesaki a puntra: "Ta ken porwòrdusalbáanto?"
Awe nochi ?
Pekaminoso ,Peseinos
MesterKristuHesusdiariamente
Huan 15
Romanonan 7:14 Pasobra nos sakuLeita spiritual; maamita di karni, bendíkomoesklabunapiká.15 Pasobraloke mi tahasi, mi no takomprendé; pasobra mi no tapraktikáloke mi kierhasi, ma mi tahasieksaktamenteloke mi taaboresé.16 Ma si mi tahasieksaktamenteloke mi no tadeseá di hasi, mi tabai di akuèrdokuLei, ku e sí ta bon.
17 Maawor, no taamitaesun mas kutahasié, mapikákutabiba den mi.18 Pasobra mi saku no tin nada bon tabiba den mi, esta, den mi karni; pasobra e deseo ta presente den mi, ma e hasimentu di bon sí no t'ei.19 Pasobra e bon ku mi tadeseá di hasi, mi no tahasi; ma mi tapraktikáeksaktamente e maldatku mi no tadeseá di hasi.20 Ma si mi tahasieksaktamenteloke mi no tadeseá di hasi, anto no taamitaesun mas kutahasié, sino pikákutabiba den mi.21 Asina mi tadeskubrí e leiaki: ora mi tadeseá di hasiloketa bon, maldatta presente den mi.22 Pasobrasegun e hende interior mi tadeleitá mi mes den e lei di Dios,
23 ma den e miembronan di mi kurpa mi ta mira un otro leikutabatayákontra e lei di mi mente i tahasimiprezo di e lei di piká, kualta den mi miembronan.24 Hendemiserabelku mi ta! Ken lo librami di e kurpa di mortoaki?
25 Mi ta duna gradisimentuna Dios dor di Jesu‑Cristo, nos Señor! Asinaanto, ami mes, di un banda, ku mi mente mi tasirbi e lei di Dios, ma di otro banda, ku mi karni e lei di piká.
Rom 8:1 Peseiawor no tinkondenashonpaesnankuta den Cristo Jesus.2 Pasobra e lei di e Spiritu di bida den Cristo Jesus a hasimiliber di e lei di piká i di morto.3 PasobralokeLei no por a hasi, komoku e tabatadebildor di e karni, Dios a hasi: mandando Su mes Yu den e semehansa di karni di piká i komo un ofrenda papiká, El a kondenápiká den karni,
4 pa e eksigensia di Lei por wòrdukumplí den nos, kendenan no takanasegun e karni, masegun e Spiritu.
5 Pasobraesnankutasegun e karnitafihanan mente riba e kosnan di karni, maesnankutasegun e Spiritu, riba e kosnan di e Spiritu.6 Pasobra e mente fihá riba e karnitamorto, ma e mente fihá riba e Spiritutabida i pas 7 pasobra e mente fihá riba e karnitaenemistatkontra Dios; pasobra e no tasometé su mes na e lei di Dios, komoku e no takapaspahasieseitampoko;8 i esnankuta den karni no por agradá Dios.9 Sinembargo, boso no ta den karni, sino den e Spiritu, si di bèrdat e Spiritu di Dios tabiba den boso. Ma si un hende no tin e Spiritu di Cristo, e no tapertenesénadjE.
ROM 12:2 I no sea konforme e munduaki, ma sea transformápa medio di e renobamentu di boso mente, pa boso por komprobákikota e bon i agradabel i perfektoboluntat di Dios.
1TImoteo 1:14 i e grasia di nos Señor tabata mas ku abundante, ku e fe i amor, kualnanta den Cristo Jesus.15 Esakita un palabra fiel, kutameresépawòrduaseptákompletamente, ku Cristo Jesus a binnamundupasalbapekadó, entre kendenanamitaesun di promé.16 I tahustamentepa e motibuaki mi a hañamiserikòrdia, paasina den mi, komoesun di promé, Jesu‑Cristo por a demostrá Su pasenshiperfekto, komo un ehèmpelpaesnanku lo a kere den djEpabidaetèrno.
Mateo 9:12 Ma oraku El a tendeesaki, El a kontestá: "No taesnankutasalú tin mesterdidòkter, sinoesnankutamalu.
Mateo 9:13 Ma baiisiñakikoesaki kier men: 'Mi tadeseákompashoni no sakrifisio,' pasobra Mi no a bin pa yama e hustunan, sinopekadónan."
E promepiedra


text:
Segun informacion di Cuerpo Policial, Diaranson anochi pa 8:38, Central di Polis a haya yamada cu un atraco a tuma luga na Paradera Restaurant. Na yegada di Patrouille e Chines ta conta cu dos hende homber jong a drenta y atraca nan. Un di e atracador tabata tin cara tapa y e otro no. Esun cara tapa tabata tin un arma di candela. Por a compronde segun Cuerpo Policial, cu ta dos guy jong y nan tur dos a papia bon papiamento. Nan a bay cu mas o menos 500 florin anto a huy na pia. Atraco Team a presenta na e sitio y cuminsa asina cu e investigacion. Tambe a pidi Slachtoffer Hulp y polis tecnico. Ken cu por a wak algo por libremente yama tiplijn di polis cu ta 11141.
Home Breaking News Dos hoben ta atraca Paradera Restaurant y bay cu 500 florin


text:
Rotary Club of Aruba pa basta aña caba ta sostene Fundacion Autismo Aruba di forma di donacion. Asina tambe dialuna ultimo miembronan di Rotary Club of Aruba a entrega un cheque di Afl. 7.500,- na Fundacion Autismo Aruba.
E fondo pa e donacion aki a wordo recuada e aña aki cu Fiesta Rotaria organisa pa Rotary.
Fiesta Rotaria a tuma luga ariba 2 di april 2017. Rib’e fecha aki tambe Fundacion Autismo Aruba ta celebra “World Autism Day”. Durante Fiesta Rotaria, Rotary a duna extra atencion na e celebracion aki y p’asina yuda trece mas conscientisacion pa Autismo aki na Aruba.
Alavez Fundacion Autismo Aruba tabatin un tent special na Fiesta Rotaria.
Presidente Gerardo Oduber kier a gradici e pueblo di Aruba y sponsors cu a haci Fiesta Rotaria posibel, cu tabata exitoso atrobe e aña aki.
“Cu e sosten di nos comunidad, nos di Rotary por sigui haci donacion na esnan cu mas tin mester”, sr. Oduber a bisa.
Rotary Club of Aruba ta gradici Fundacion Autismo Aruba p’e trabao cu nan ta haci den nos comunidad.


text:
Kurso Papiamentu Kombersashon
- Fecha di inicio: 8/31/2015
- Preis: $340
- Durashon: 24 Lès / 12 Siman
- Nivel: Intermedio
- Idioma: Papiamentu
- Fecha di inicio: 8/31/2015
- Preis: $340
- Durashon: 24 Lès / 12 Siman
- Nivel: Intermedio
- Idioma: Papiamentu
Details & Inskribí
E kurso tin komo meta pa guia e kursistanan ku abilidat oral i di skibi. Ta sigui desaroyá e idioma den e kurso akí, ta amplia vokabulario i ta pone hopi atenshon na papia. E kursista mester tene un presentashon oral na final di e kurso i traha diferente tarea di skibi pa demostrá ku e ta dominá e nivel final.
E kurso ta konsistí di 24 lès di un ora I mei, dos biaha pa siman I tuma lugá den edifisio di Fundashon FORMA. E kursista ta risibí un buki di lès i tarea ku ta repartí den 24 kapítulo. Kada kapítulo ta konsistí di un tema I ta keda tratá durante kada lès. E temanan tin di haber ku situashonnan di bida diario.
< Go Back


text:
Desde 1 di maart McDonald’s ta ofrece “Premium Double Fish” specialmente pa e temporada di cuaresma. E pisca uza den e Premium Double Fish ta 100% Alaskan Pollock fresco for di laman, cu ta brinda smaak y calidad cu e clientenan ta spera.
E ta rico den proteina y abao den colesterol y vetnan satura. Adicionalmente, pisca ta digeri facil y ta hopi recomenda como parti di un dieet saludabel pa motibo di su balor nutricional.
E sandwich ta consisti di dos frekedel di 3 oz., sirbi cu lechuga Romaine, tomati, sauce di tartar y keshi Mericano riba un pan Artesano. Por saborea e sanwich aki riba su mes of den un McCombo cu e famoso batata hasa di McDonald’s y un di e opcionnan di bebe.
Clientenan tin opcion pa pidi un side salad cu solamente 20 caloria pa combina cu e Premium Double Fish McCombo of cualkier otro combo, como alternativa en bes di e batata hasa.
“Na McDonald’s, nos ta uza Alaskan Pollock fresco di laman pa nos Premium Double Fish Sandwich, cu ta bin di un fuente 100% sostenibel di nos pescadero certifica pa Marine Stewardship Council. Pisca sostenibel ta importante pa nos pasobra e ta yuda proteha nos oceanonan”, di acuerdo cu Sulina Vrolijk, Supervisor di Operacion pa Arcos Dorado Aruba a bisa.
Pa mas informacion, bishita bo restaurant McDonald’s faborito via e website www.mcdonaldswi.com, riba Facebook McDonlad’s Curacao & Aruba of sigui nos riba Twitter @McDonalds_CA.


text:
Fondo Di Pensioen Aov Lo Conoce Un Dificit Te Na 100 Miyon Florin
Drs. Andy lee Si no haci nada ORANJESTAD (AAN)* Recientemente a trata den parlamento e leynan pa ahusta y pa garantisa e fondo di pensioen di...
Bon deseonan pa aña 2011 pa pueblo di Aruba
Parlamentario sra. Lorna C. Jansen-Varlack ORANJESTAD(AAN): Ta falta un par di dia pa Aña 2010 caba y nos tur ta den gran espera di aña...
Ta desea henter e pueblo di Aruba un Feliz aña 2011!!
Parlamentario drs. Lainda Kemp-Westerhof ORANJESTAD(AAN)--Parlamentario Lainda Kemp-Westerhof a menciona cu den e dianan di fiesta aki ta hopi importante pa tuma un rato di tempo...
Cumpleaños Diabierna 31 December 2010
:D :D :D :D :D :D :D :D Awe ta hasi 28 anja e guy di tera frieuw mihor conoci como Ugen Holsman. Felisitashon ta...
Celebra e cambio di aña den grandi, pero cuida bo curpa
Minister di Salubridad Publico y Deporte, Dr. Richard Visser: ORANJESTAD (AAN): "Esaki ta e fin di siman di celebracion, fiesta y alegria y mi kier...
Gobierno Ta Invita Pueblo Pa Inicio Di Celebracion 25 Aña Status Aparte
Diasabra awo dia 1 di januari 2011 pa 6or di atardi ORANJESTAD (AAN): “Nos ta ranca sali dia 1 di januari 2011 y nos ta...
Ladron A Horta Den “Latino”
ORANJESTAD.(AAN); A wordo reporta diaranson algo pasa di tres’or di marduga, un caso di ladronicia na un establecimento den Bernhard straat. Ta asina cu e...
Alphonso Boekhoudt y su Caha di Orgel ta desea Aruba un aña 2011
Dorna na Abundancia di Cultura y Musica ORANJESTAD (AAN): Calendario di Personahe di New India Assurance ta habri 2011 cu e dedicacion pasiona cu Sr....
Fotografo Di Prensa A Sigui Ladronnan Di Clapchi Y Capta Number Di Vehiculo Usa
ORANJESTAD.(AAN); Patruya di Oranjestad a wordo dirigi algo pasa di dos’or di marduga diaranson, pa Kamerlingh Onnestraat, na e tereno di R.C.A. Aki polis a...
Despues Cu Bryan Wong A Representa Aruba En Grandi Na Las Vegas, Awor Ta...
ORANJESTAD (AAN)—Manera ya ta bon conoci cu akin a Aruba e deporte di karting a cay drasticamente y tur loke bo ta tende cu...


text:
Masha danki!
Biblioteca Nacional Aruba (BNA) kier a gradici un y tur cu a contribui na exito di e di 23 Festival di Buki pa Mucha. Un biaha mas BNA a pone atencion na promocion di lesamento, cu ta sumamente importante, pa medio di bishita di autornan tanto local como di afor, na casi tur scol preparatorio, basico y special.
Un palabra di danki na e scolnan Pius X School pa nan presentacion durante e Apertura y na Emmaschool pa e Clausura di e Festival cu a tuma lugar diabierna ultimo, 6 di November 2015.
Tambe na tur e sponsornan cu a contribui na e Festival, muy en particular e sponsor principal RBC Royal Bank.
E Regalo di Siman di Buki (RSB), skirbi pa Curt Fortin y ilustra pa Mariëlla van de Beek a wordo entrega na Gobernador sr. Fredis Refunjol y na VNOA, sra T. Timmermans.
E RSB “Een Reu...reu...reuzenslang! Un Co…co…colebra grandi!” ta obtenibel gratis na e librerianan cu a participa na e Festival di Buki pa Mucha, cu cada compra di un buki di mucha na un balor minimo di Afl.25,-.
Biblioteca Nacional ta invita tur mucha bin sigui presta e bukinan di e Autornan cu a participa durante e siman di buki na e scolnan, pero tambe di bukinan cu tin di haber cu e tema. Ban sigui lesa!


text:
Ministerio Publico y Cuerpo Policial di Aruba ta anuncia pa medio di e comunicado di prensa aki, cu lo hiba un maneho di lik-op-stuk (conoci den pueblo como faya-bo-haya) for di awe pa dilanti te na eleccionnan di 22 di september 2017.
Durante henter e periodo aki, Polis lo actua cu tolerancia y comprension, pa mas tanto cu ta posibel. Sinembargo, Polis lo actua tambe na un manera decidido.
E enfasis den e trabao di Polis lo ta pa yega na un balanza entre mantene seguridad y orden publico riba caya, y guia y acompaña e actividadnan di campaña di e diferente partidonan mas mihor posibel.
Violacionnan di Ley manera violencia, destruccionnan, y buracheria den publico lo no wordo tolera. Ministerio Publico lo reacciona riba esakinan cu su maneho di faya-bo-haya.
Di e forma aki Mnisterio Publico ta duna sosten na Cuerpo Policial di Aruba den su trabao riba caya, cu hopi biaha ta bastante dificil.
E maneho di faya-bo-haya ta ensera cu Ministerio Publico ta ofrece un asina yama transaccion na personanan cu a wordo deteni pa Polis relaciona cu delito of infraccionnan relativamente chikito.
Si e persona dicidi pa paga mesora, anto e caso ta keda cla. Si e persona dicidi cu no, anto e lo haya un citacion p’e presenta dilanti Huez na Corte.
Ta importante pa tene cuenta cu e exigencia di castigo na Corte lo sali mucho mas halto cu e multa cu ta haya na Warda di Polis.
Pa juist p’e motibo ey cu Ministerio Publico ta conseha personanan cu a wordo ofreci un transaccion, pa nan paga mesora.
Procurador General, mr. Alexander van Dam ta haci un yamada enfatico na tur hende pa sigui trata otro na un manera respetuoso y tolerante durante y despues di e periodo di campaña y eleccion.
Libertad di expresion ta un di e derechonan fundamental di mas importante y un condicion absoluto pa funcionamento di un sociedad democratico.
Cada ciudadano tin derecho pa expresa su opinion, pero haciendo esey mester tambe tene den consideracion e derechonan y e bon nomber y honor di bo conciudadano, y e respet pa seguridad y orden publico na nos pais Aruba.


text:
Djaweps 18 di mei 2017, alrededor di 13.45 or, Sentral di Polis a risibí yamada di un kaso di ladronisia ku ta tumando lugá na un kas na Mahuma. Mesora a dirigí un unidat na e sitio. Na yegada di e patruya na e sitio e dos sospechosonan a nota esaki i a sali kore. E agentenan a start ku un persiguishon tras di e sospechosonan i a logra detené nan. Durante di nan persiguishon e agentenan a hasi uso di nan arma reglamentario i los un tiru di atvertensia.
Ta trata di e dos hòmbernan sospechoso:
· T.R.G.H.J. di 19 aña di edat i
· V.W. di 25 aña di edat, ámbos nasé na Kòrsou.
E duo a keda presentá dilanti di un fiskal ouksiliar ku a ordená nan enkarselamentu pa mas investigashon.


text:
Despues di su aña inaugural cu hopi atleta local y internacional “Challenge Aruba Triathlon” ta regresa pa su di dos edicion cuminsando dia 20 di october te cu dia 22 di october 2017.
E expansion di e evento ta introduci diferente elemento nobo durante 3 dia manera e Fit Ville Caribbean (CrossFit Games), Aruba Kids Splash & Dash, RunWalk 5km, Seminarionan y e Sport Expo.
Tur esaki lo ta riba y serca di e parkinglot di Hyatt Regency Aruba Resort. Durante tur anochi lo tin un tremendo festival di musica y cuminda cual ta forma parti di e ‘Beer Garden’.
Durante un rueda di prensa diahuebs ultimo na Wet Sushi Bar & Lounge na Paseo Herencia e organisadornan a comparti tur informacion valioso cu miembronan di prensa, boluntarionan, atleta y patronisadornan.
E programa expandi ta duna mas persona e posibilidad di participa cual ta inclui tambe mucha y hobenan activo. E programa completo ta disponibel riba challenge-aruba.com
Ya caba atletanan di rond mundo y localnan a cuminsa registra p’e diferente eventonan. E proyeccionan ta mustra cu e aña aki lo surpasa e cantidad di atleta participante.
Pa loke ta trata e parti di e triathlon e atletanan por escoge for di diferente opcion manera: Half-triathlon, half-triathlon relay, sprint-triathlon of sprint-triathlon relay. Ta importante pa tur atleta p’e seccion aki registra promer cu dia 1 di october mirando cu esaki lo t’e ultimo dia pa registra. Por registra via www.challenge-aruba.com
Proximamente lo amplia riba cada un aspecto di e “Endurance Festival”.
E festival ta wordo prensenta pa Challenge Family, The Aruba Tourism Authority, Hyatt Regency Aruba y Aruba Marriott Resort.
Otro patronisadornan ta: Tierra del Sol, De Palm Tours, Divi Hotels, Tropicana Hotel, Caribbean Mercantile Bank, Hilton Aruba Resort, Cool FM, Total Services, De Cuba & Wever, Aruba Wine & Dine, Aruba Aloe, IMC, Ennia, Jet Blue, Compra NV, La Cabana Hotels, Queen Beatrix Airport, Amsterdam Manor, Paseo Herencia y ASD.


text:
“Un maneho di infrastructura balansa, husto y transparente, cu ta contribui na un desaroyo sostenibel unda desaroyo economico y social ta bay man den man cu proteccion di nos naturalesa y medio ambiente ta hopi importante si nos kier nos isla progresa. No solamente esey, e maneho aki mester ta basa riba principionan di integridad, transparencia y bon gobernacion, pa asina refleha un maneho balansa y evita hacimento di negoshi cu tereno”. Na palabra, lider di POR, Otmar Oduber, kende na placa chikito ta splica vision di su partido pa cu maneho di infrastructura na Aruba.
Den e vision di POR, maneho di infrastructura ta basa riba principionan di integridad, transparencia y bon gobernacion. POR lo revisa rekisitonan pa otorgamento di tereno pa asina refleha un maneho balansa y evita hacimento di negoshi cu tereno.
Den e cuadro aki lo evalua si ta deseabel pa gobierno sigui otorga tereno erfpacht pa metanan comercial of si no ta mas beneficioso pa, bou di cierto condicionnan estricto, otorga terenonan cu destinacion comercial segun balor di mercado.
Un otro punto di atencion ta cu mester mehora control y sanciona esnan cu no ta cumpli cu condicionnan di tereno erfpacht.
Pa logra esaki, Otmar Oduber ta splica, lo duna mandato na Directie Infrastructuur en Planning (DIP) pa ta e unico organo encarga cu otorgamento di tereno, tanto residencial como comercial (depolitisa e proceso). Cu esaki cumplimento cu rekisitonan ta bira determinante y e ciudadano no lo ta dependiente mas di e Minister pa e por haya tereno.
Ademas, lo digitalisa y simplifica procesonan di otorgamento di tereno y pemiso pa construccion p’asina crea transparencia y eficiencia. Punto di salida ta cu peticionnan mester wordo trata mas diligentemente y mas tanto posibel den e secuencia cu nan a wordo haci.
E maneho integro, transparente y di bon gobernacion lo wordo aplica tambe den desaroyo di proyectonan di residencia social, implementacion di e ley di zonificacion y duna atencion na aspectonan di infrastructura, manera sincronisacion entre diferente departamento y mehoracion di infrastructura di cayanan y iluminacion den bario, segun lider di POR.
Sr. Oduber ta conclui bisando, integridad, transparencia y bon gobernacion como fundeshi di gobernacion p’asina salvaguardia un nivel halto di calidad di gobernacion, ta principionan sagrado pa POR. Implementacion di e principionan aki ta di gran importancia si nos tur hunto, kier crea e Aruba unda tur hende por disfruta di manera igual di prosperidad y felicidad. Hunto, nos POR!


text:
Den cuadro di celebracion di e di shete aña di su existencia, cual tabata dia 22 di mei, Fundacion Lanta Papiamento ta organisa un anochi cu un charla interesante tocante (te aworaki) e documento mas bieu na Papiamento di Aruba, esta un declaracion di 26 ciudadano Arubiano skirbi y firma dia 22 di juni 1803. Noos ta firma por la berdad, y para Serbir na teenpoe qui lo llega die moosteer qui des die teempoe koe Señor B:G: Quant ta poner na Serbisje die tera, Seemper noos ta teende coonta qui eel ta maltrata noos comandeur pieter Specht pa toer Soorto die koos y Seemper el Dhº Quant ta precura die entreponeel deen toer gobierno die comandeur, por Ees motibo noos ta Esprimenta koe Eel ta causa die toer disunion. Esaki ta e frase introductorio di e documento, cu talbes por ta trabahoso pa algun, pero facil pa otro lesa y comprond’e. Pasobra ta nos Papiamento di Aruba e ta, aunke poco bieu, anticua!
Orador Ramon Todd Dandaré Mag. Ling. lo comparti cu publico resultado parcial di su analisis linguistico di e documento. Magister Todd Dandaré a haci un investigacion di, entre otro, con e documento ta hinca den otro linguisticamente: ta con e autor a uza idioma Papiamento di cuminsamento di siglo 19 den e documento aki, por ehempel con e uzo di ortografia ta; cua ta e cambionan cu a sosode pa loke ta e vocabulario uza den e documento compara cu e vocabulario di nos Papiamento di awendia; con e structura di frase ta; cua ta e elementonan tipico di Papiamento cu tabata existi e tempo ey caba y cu ainda ta existi den Papiamento actual; cua ta e influencianan cu por tabata tin den e Papiamento di e tempo ey di e lenganan Europeo, manera Spaño, Portugues y/of Hulandes. Y asina tin mas aspecto di nos idioma Papiamento actual cu ta bay bek na e Papiamento presenta den e documento aki di 1803 y cu, como hablante, nos por deduci.
Prome cu e presentacion di Magister Todd Dandaré, Señora Audrey Tromp-Wouters, di Proyecto Idioma di Departamento di Enseñansa, lo presenta e publicacion oficial di e buki “Preposicion y Interheccion di Papiamento”. E buki aki ta resultado di un investigacion linguistico di e dos categorianan di palabra aki haci pa un comision di Departamento di Enseñansa. Ta prome biaha den historia di estudio di Papiamento cu ta haci un estudio mas a fondo di e dos categorianan aki na Papiamento mes.
Nos idioma Papiamento, idioma materno di mayoria di e pueblo Arubiano, pa hopi tempo a keda hala un banda, pero a sa di sobrebibi. Prueba ta e documento en cuestion di 1803! E idioma aki ta exigi un posicion importante den comunidad. Esey kiermen den enseñansa tambe, como cu ta proba cu idioma materno ta e herment mas importante pa uza ora di siña. Ademas ta asina cu e idioma aki ta un creacion asina importante di nos hendenan, cu ta un crimen si permiti pa e bay perdi. Fundacion Lanta Papiamento t’ey pa yuda nos hendenan siña aprecia e idioma bunita aki. Conocemento ta aporta na aprecio y dedicacion. Mescos cu nos ta cuida nos medio ambiente, nos mester cuida nos herencianan cultural-historico tambe, sigur nos lenga Papiamento. Ora un pueblo ta consciente di e balor di su lenga materno, nada no por stroba e idioma aki di ta e idioma cu ta identifica su pais. Conocemento di tanto pasado como presente di nos lenga ta duna nos mas forsa y mas consenshi pa cuida y pa mantene nos dushi lenga Papiamento pa semper.
Fundacion Lanta Papiamento ta invita henter comunidad di Aruba pa asisti na e evento aki cu ta tuma luga na Seccion Arubiana/Caribiana di Biblioteca Nacional Aruba na Bachstraat 5, diahuebs dia 22 di juni 2017 di 7.30 pa 9.30 di anochi. Entrada ta gratis.
Fundacion Lanta Papiamento cu charla dia 22 di Juni
Den cuadro di celebracion di e di shete aña di su existencia, cual tabata dia 22 di mei, Fundacion Lanta Papiamento ta organisa un anochi cu un charla interesante tocante (te aworaki) e documento mas bieu na Papiamento di Aruba, esta un declaracion di 26 ciudadano Arubiano skirbi y firma dia 22 di juni 1803. Noos ta firma por la berdad, y para Serbir na teenpoe qui lo llega die moosteer qui des die teempoe koe Señor B:G: Quant ta poner na Serbisje die tera, Seemper noos ta teende coonta qui eel ta maltrata noos comandeur pieter Specht pa toer Soorto die koos y Seemper el Dhº Quant ta precura die entreponeel deen toer gobierno die comandeur, por Ees motibo noos ta Esprimenta koe Eel ta causa die toer disunion. Esaki ta e frase introductorio di e documento, cu talbes por ta trabahoso pa algun, pero facil pa otro lesa y comprond’e. Pasobra ta nos Papiamento di Aruba e ta, aunke poco bieu, anticua!


text:
Diarazon 25 januari pa 7 ‘or di mainta ta reuni na Santana Sabana Basora. Ta sali for di Santana Sabana Basora pa dam di Barbacua.
Duracion di e caminata ta 3 ora. E ruta cu nos ta bay cana tabata antes caminda di auto unda hendenan tabata coy piedra.
Nos ta pasa banda di matanan indemico manera pal’i bonchi cabay, palisia blanco y dushi, camari, cushicuri (cadush cu ta rama) y palo di yuwana.
Ora nos sali for di patras di santa nos ta cana bay pa Baranca Halto y aki nos ta wak un bunita paisahe riba Pos Chikito.
Nos ta cana riba Sero Shidaharaca anto banda links nos ta wak e Sero Ricaso y nos ta cana bay Baranca Cora.
For di Baranca Cora ta cana bay na barica di Sero Caoshiati. For di Caoshiati ta cana bay dam Barbacua.
Hiba bastante awa, fruta y come bon. Sunblock, pechi y un paalstok pa yuda cana ta recomendabel.
E autonan ta keda bou di vigilacia na Santana Sabana Basora. Bon sapato ta recomendabel y carson largo. Algo di placa pa cubri gastonan di di Stimaruba. Mucha bou di 12 aña no ta paga. Tur hende cu ta costumbra pa cana ta bon bini.


text:
Tenista Kevin Yarzagaray a sigui un campo di entrenamento na Florida
Recientemente e tenista Kevin Yarzagaray a biaha pa Merca, estado Florida unda el a sigui cu un campo di entrenamento. Probechando di e dianan...
Campeonato di futbol Division Honor ta start diabierna awor
Diabierna 7 di October ta inicia oficialmente cu e prome wega di e campeonato di futbol Division Honor 2016-2017 den Stadion Guillermo Prospero Trinidad...
Pizza Hut Monsters ta gana Royal Power den extra inning y...
Play Off final HEINEKEN di Aruba Softball Bond dedica na legendario Minguel Tromp y Emelina “Mamai” Loopstok a continua diaranson ultimo riba veld di...
Seleccion di tennis di mesa lo competi den e Dutch Caribbean...
Aña pasa Aruba a logra gana tur premio maximo den e Dutch Caribbean Championship den e deporte di tennis di mesa. Nos atletanan a...
Resultadonan di Best of the Best Taekwondo Cup 2016
Best of the Best Taekwondo Cup 2016 a pasa tur e expectativanan e aña aki na unda cu tabata tin atletanan di taya cu...
Aruba Bodyboarding Association lo organisa Kooltemp Bodyboarding Challenge na Urirama
E dianan 15 y 16 di October proximo, Aruba Bodyboarding Association lo organisa e tan gusta Kooltemp Bodyboarding Challenge na Urirama, un sitio na...
Aruba Baseball Clasico 40+ presentando Biografia di pelotero Patrick “Tula” van...
Sra. Idelle Orman-Hernandis, Secretaria y Mercadeo den board di commission Aruba Baseball Classico 40+ a hiba un entrevista cu pelotero Patrick “Tula” van Heyningen...
Lotto ta felicita Club di Gimnasia Arubano Avanse cu a logra...
Recientemente Club di Gymnasia Arubano Avanse a biaha pa e pais di Panama unda nan a participa den e di 12 edicion di e...
Federacion di ahedrez a cumpli 70 aña di existencia y lo...
E aña aki Aruba un bes mas ta sede di un torneo deportivo internacional unda paisnan den nos region ta bin y competi hunto...
A.V.A a trece experto Hulandes pa yuda den e desaroyo di...
Den luna di Juli a yega un entrenador nobo pa yuda engrandece e deporte di volleyball na Aruba. Cu un contract di dos aña,...
Aruba Baseball Clasico 40+ Torneo Internacional 14to Uniendo Naciones Series del...
Organisacion Aruba Baseball Clasico 40+ta desea di agradici Sr. Eugene Helder y Sr. Lyrick Pourrier pa nan ayudo inmenso pa cu uso di nan...
RCA ta invita su Fanaticada pa “E Super Clasico” diabierna awo...
Despues di e pasada di Matthew, diabierna awo e "Tormenta Tricolor" lo ranca sali pa 8or di anochi den e Cueva di Abeja na...
Best of the Best Taekwondo Cup 2016 tabata grandi
Diasabra ultimo a tuma lugar na Centro di Bario Brazil Best of the Best Taekwondo Cup 2016 cu participacion for di Corsou, Venezuela y...
Aruba Baseball Clasico 40+ cu Torneo Internacional 14to Uniendo Naciones Serie...
Dianan 6 pa 9 October 2016 lo tin Torneo Internacional pa division Baseball Veterano, cual teamnan di Corsou y Colombia lo enfrenta Team Seleccion...
Play off final HEINEKEN di Aruba Softball Bond ta continua diaranson...
E tremendo campeonato HEINEKEN fast pitch den categoria AA dedica na Minguel Tromp y Emelina “Mamai” Loopstok ta yegando su final. E dos ekiponan...
Surinam su team di Taekwondo a yega Aruba pa Best of...
Diaranson mainta e team di Arthy Lie's Taekwondo a yega for di Paramaribo, Surinam. Nan ta bay ta na Aruba pa un paar di...
Royal Power ta gana prome wega mientras Pizza Hut Monsters ta...
Gran Final di Play off HEINEKEN fast pitch di Aruba Softball Bond den categoria AA dedica na Minguel Tromp y Emelina “Mamai” Loopstok a...
Aruba Chess Challenge 2016: Cu participacion di Aruba, Alemania, Corsou, Suriname...
E aña aki Schaakvereniging Aruba ta celebrando su di 70 aña di existencia y pa celebra e ocasion special aki, Federashon di Ajedrez di...
Aruba Table Tennis Association a tene nan competencia di ranking September
Cada luna Aruba Table Tennis Association(ATTA) ta tene nan competencia di ranking den tur categoria. Diamars ultimo a hunga den e categorianan di beginners,...
Diaranson awor Royal Power cu un record di 23-3 lo enfrenta...
Play Off final HEINEKEN di Aruba Softball Bond dedica na Minguel Tromp y Emelina “Mamai” Loopstok ta ranca sali diaranson awor pa 7:15pm riba...


text:
Despues di 17 aña Jerrino ta bolbe bek 88.9 FM
Despues di algun luna cu e famoso cantante y locutor Jerrino “ Bass “ Ridderstap tabata pensa cua emisora e bay traha pa asina...
Con bipolaridad ta afecta e celebro
Personanan cu trastorno bipolar, un dolencia cu ta afecta mas of menos 60 miyon di persona na mundo, ta presenta menos materia gris, den...
Ichelle Simon a gradua como “Bachelor of Laws”
Diabierna ultimo, durante un ceremonia special y hopi emocional na Universidad di Aruba, Ichelle Simon a ricibi su diploma di “Bachelor of Laws”. El...
Sr. Erwin R. Maduro a cumpli 35 aña den servicio di...
Dia prome di maart 2017 e cabayero balente Sr. Erwin R. Maduro a cumpli 35 aña den servicio di Elmar NV. Ta di remarca...
Stephanie Maduro a wordo elegi como Reina di Carnaval durante un...
Hopi asociado di resort y un multitud di huespet a para testigo di un eleccion di reina alegre y anima cu a wordo organisa...
Radio Latina 92.3 ta lansa su prome programa nobo
Manera cu a wordo anuncia caba na un manera exclusividad aki na masnoticia luna di February ta e luna 92.3 FM ta cuminsa lansa...
Organisacionnan Social y Boluntarionan ATENCION!
Falta mas o menos dos luna so mas pa ARUBA DOET 2017 (diabierna 10 y diasabra 11 di maart 2017)! Ya caba tin varios...
Video: Atraco na La Estrella
https://youtu.be/hbX63QBt2X0 Aki ta sigui un video di e atraco na La Estrella na Certified pa 6:45 atardi, unda dos homber arma a drenta e luga...
SMAC ta anuncia nan Weekend Carnavalesco
Un otro weekend carnavalesco ta den porta, caminda SMAC ta presenta su actividadnan pa grandi y chikito. Eleccion Prins y Pancho Diasabra 14 di Januari publico...
Miss Aruba Charlene Leslie a yega Filipina
Miss Aruba Charlene Leslie a yega Filipina diabierna mainta 5:30 despues di a bula mas cu 30 ora. Na su yegada nos reina a...
FAVI a celebra aña nobo cu su clientenan
Diahuebs 5 di janauri 2017, FAVI a celebra den un forma hopi bunita e aña nobo cu nos a caba di drenta.Cu su cliente...
Christmas Party di Royal Power hunto cu Tsunami den un ambiente...
Recientemente promer cu Pasco e equipo di un trajectoria hopi exitoso esta SV Royal Power a celebra esaki den un forma diferente. Enbes di...
Caribbean Palm Village su celebracion di fin di aña
Caribbean Palm Village a organisa su Fiesta di Pasco anual na Sweet Pepper Restaurant recientemente, celebrando un anja di logronan cu bon cuminda, bebida...
Letra di canticanan di Pasco 2016 di Jhon Freddy T. Montoya
Jhon Freddy Montoya kier a comparti un par di letra di mi mas reciente composicion pa temporada di Pasco y Fin di Aña 2016...
Kiwanis Club of Palm Beach ta haci un donacion na Cruz...
Kiwanis Club of Palm Beach a haci un donacion na Cruz Corra di mas cu 10,000 florin, pa asina por sigui yuda victimanan di...
RIU Palace Aruba a ricibi Sinterklaas pa celebra su cumpleaños cu...
Riu Palace Aruba a yama bon bini na muchanan, empleadonan y famianan, kendenan a bini hunto pa observa e tradicion Hulandes anual, esta e...
Aruba preparando pa duna homenahe na Rudy Plaate y Norman Moron
Pa esnan cu ainda no conoce e musica di Rudy Plaate, mi ta sugeri nan subi YouTube y scucha algun piesa di dje. Cualkier...
12Page 2 of 2


text:
Parlamento e siman aki a trata e proyecto di hospital y e gastonan adicional di 83 miyon cu tin mester p’e sala di operacion y e intensive care unit.
“E reunion aki no ta bay cu si nos kier e salanan di operacion si of no. Claro cu nos tur kier esaki. E reunion aki ta pa exigi respet pa Parlamento aki.
Nos como e Parlamento nobo, contrario n’e Parlamento anterior, kier manda un señal bon cla pa tur Gobierno, actual y nobo, cu si Parlamento duna autorisacion pa un proyecto di 250 miyon florin, ningun Minister por desvia riba su mes y hisa e gastonan cu mas di 80 miyon florin y pretende cu e no mester bay Parlamento.
Ni si conseho legal ta bisa cu no mester, si bo ta un Minister cu ta respeta democracia, bo gevoel moral mester bisabo cu no ta corecto pa hisa e gastonan cu 30%, sin bay Parlamento prome”, segun lider di MEP, Evelyn Wever Croes.
CONSEHO LEGAL POSITIVO
Segun e Minister, e contract actual ta permiti cualkier aumento di huur sin mester bin Parlamento prome.
Den e caso aki ta un aumento di mas di 30%; esaki ya no ta parse djis aumento di gasto, e ta 1/3 parti di e gastonan original. Si no tabata 30%, pero tabata 100%, tambe por a djis hisa e gastonan y hisa e huur?
Si t’asina, nos mester bay revisa e contract, pasobra e por ta legal, pero e no ta moral, e ta kibra e fundeshi di e deber di control di Parlamento.
CONSEHO FINANCIERO NEGATIVO
Mas importante ta pa contesta e pregunta: Con nos ta bay paga p’e huur adicional aki, pues kico e implicacionnan financiero ta riba termino largo y corto.
Con ta bay tene cuenta cu esaki? AZV por carg’e? Con Gobierno a pensa di paga p’e gastonan aki? Lo mester hisa e prima di AZV of e BAZV p’esaki? Ningun di e preguntanan aki e Minister por a contesta.
Locual ta haci e caso mas serio ta cu e aumento di gasto debi na sala di operacion a pasa via di un presupuesto supletorio na fin di 2015. Dicon atrobe ta menciona gastonan adicional pa construi sala di operacion, tampoco e Minister a logra convence Parlamento.
Remarcable ta cu e ex Presidente di Parlamento sra. Wyatt-Ras a lubida esaki tambe.
Locual mas MEP ta desaproba ta cu e Minister a sconde e conseho negativo financiero pa nos. Ta apenas despues cu Evelyn Wever Croes a pidi tres biaha pa wak e conseho aki, e Minister a duna nan e conseho negativo.
E reunion aki a mustra e contraste: E parlamento anterior cu tabata sconde cos, y e Parlamento nobo cu ta trece transparencia. Esaki t’e cambio cu pueblo a pidi.
Aruba no merece un cuido di salud mediocre, sigur no un hospital sin sala di operacion, sin ICU. Tampoco un deal asina dudoso cu un costo cu cada biaha ta sigi aumenta, y pa colmo sin cu mester bin Parlamento y duna cuenta prome.
Aruba merece un cuido di salud digno, un servicio medico optimal, y un hospital di calidad.
Aruba merese un Gobierno transparente, cu no tin nada di sconde y cu ta duna cuenta debidamente na su pueblo y na su Parlamento.
Y esey e Parlamento nobo kier logra, nos compromiso ta pa realisa e soño di e cuidadanonan di nos pais, cu un bon cuido di salud, cu un bon atencion na hospital, cu suficiente espacio na hospital pa atende esnan cu mester di atencion.
Awe nos a pidi e reunion aki tambe, pasobra nos compromiso ta pa brinda transparencia. P’asina cada cuidadano sa. Pueblo tambe a expresa esaki claramente dia 22 di september, lider di MEP Evelyn Wever-Croes a duna di conoce.


text:
Ayera madruga pa 04.25 melding a drenta via Centrale Post cu tin un mucha homber bruin cortico cu un arma di candela dilanti BarABar.
Diferente patruya policial a bay n’e sitio y na nan yegada un persona a core bay. Durante un persecucion Polis a logra detene y tambe a tuma un arma di candela den beslag.
A transporta e sospechoso pa Warda di Polis pa mas investigacion.
Di acuerdo cu vocero di Polis, a haya un pistool preto cune.
ENTRADA HUDICIAL
Na mesun orario tambe Recherche Oranjestad a haci un entrada hudicial na un cas na Madiki. Nan tabata en busca di un sospechoso busca pa husticia, J. H. pa un caso di tiramento.
N’e cas na Madiki, nan a bin encontra varios artículo e.o. un bromer procedente di ladronisia, y a haya 5 ilegal Venezolano.
No a haya e sospechoso n’e cas mes, pero a bin detene na un otro cas na Ponton.
E 5 ilegalnan a wordo deteni sospecha di “mensenhandel y mensensmokkel” y a transporta nan tur pa Warda di Polis pa mas investigacion.
N’e entrada hudicial aki tambe Fiscal tabata presente.


text:
Willemstad - Den kuadro di e tarea ku e ‘Task Force Vuurwapen’ tin, djaweps 21 di desèmber 2017 entre 17.30 or di atardi pa 21.00 or di anochi e tim aki a tene kòntròl(nan) dirigí riba posishon ilegal di arma di kandela i otro delitonan na respektivamente Schottegatweg Oost i Saliña.
Durante e kòntròl(nan) aki a detené un (1) hòmber sospechoso pa violashon di Lei di Opio. Tambe a detené un (1) persona ku no tabata den posishon di e dokumentunan nesesario pa permanesé riba nos isla.
A kontrolá un total di sinkuentesinku (55) vehíkulo i trinteseis (36) persona. Un total di seis (6) prosèsverbal a keda repartí pa diferente infrakshon. E akshonnan aki ta kontinuá.


text:
E instruccion di Gabinete interino Pisas na Aqualectra pa reconectá e bibiendanan di cual a sera nan cuenta inmediatamente bèk riba e red di awa, sin cu ta conocí ken ta bay paga p’e cuentanan
di awa atrasá aki ta, na opinion di Asociacion di Comèrcio y Industria di Còrsou (VBC), un acto mal pensá y altamente iresponsabel.
Na humilde opinion di VBC, a lanta empresanan di Gobièrno specialmente pa evitá metemento di Gobièrno cu e operacion diario di e empresanan aki.
Ta fundamentalmente robes si un Gobièrno kier hiba y realisá un maneho social/anti-pobresa via di e entidadnan gubernamental aki.
For di e rapòrt di encuesta civil di prof. mr. Willems ta resultá claramente kico t’e consecuencianan ora cu mandatarionan político, bou di e pretexto di representacion di accionista, bay sinta riba stul di directiva di e empresanan di Gobièrno aki.
Bahamento di tarifa di coriente di e tempo aya, sin cu tabatin motibo p’esaki y transferencia di accionnan “por nada”, a pone cu Aqualektra a bay para na rand di bancarota.
Despues di esey comunidad mester a paga caro pa evitá cu un ke otro lo a sosode. Awor Gabinete interino Pisas ta duna un “intruccion (aanwijzing)” pa reconectá e clientenan cu a còrta nan awa bèk riba e red di tuberia di awa.
Ta parce cu storia ta bay ripití su mes y claramente ta keda demostrá cu tin algun mandatario político cu no kièr siña di lèsnan di pasado.
Aqualectra no ta un instituto filantrópico, sino un empresa cu mester pèrcurá pa producí y entregá awa y coriente na comunidad den un forma mas eficiente posibel contra e mihor prijs y calidad.
Entrega y garantisando e prevision básico aki ta di un importancia crucial pa desaroyo y crecemento social/económico duradero.
Esaki ta conta tambe pa nos pocision di competenciaa y clima di inversion. Pa garantisá esaki un bon maneho financiero ta sumamente necesario.
Ta di spera cu Minister Finasa lo sirbi como vigilador di finansa publico.
E instrumento “desconectá cliente for di red di awa y coriente” ta un parti esencial di e pakete financiero operacional di directiva di Aqualectra y ta un medio importante pa por operá y actua obhetivamente.
No ta deseabel cu mandatarionan politico como representante di accionista bay mete nan mes directamente cu e asunto aki p’e no resultá den dunamento di previlegio di un pa otro y na cada ken su antoho.
Pa hiba un maneho social/anti-pobresa lo por considerá pa introducí un maneho di subsidio obhetivo pa clientenan den e categoria di min- en onvermogend berdadero, segun VBC.


text:
Contador di cuenta, Kathleen Thielman, ta bishita scol
Biblioteca Nacional Aruba ta contento di por presenta Kathleen Thielman, autora Boneriano riba e programa di e Festival di Buki pa Mucha 2013.
Kathleen a skirbi e cuenta: ‘Bito ku su bala di leter’. Kathleen a traha mas cu 10 aña como maestra di prome ciclo na Colegio Cristu Bon Wardador na Boneiru. Kathleen a duna les na mucha di kleuter y tambe na mucha di 1e y 2e klas. Kathleen ta gusta traha cu mucha y e ta gusta duna les y ta traha tur dia cu hopi smak.
Kathleen tin su mes programa di mucha tur diasabra na radio Energia ‘E koto di alegria’ cu ta pa e curason di mas chikito te cu esun di mas grandi. E ta hopi contento cu e invitacion pa e Festival di Buki pa Mucha na Aruba.
Su presentacion pa e siman di buki ta bay ta un cuenta hopi leuk. Un cuenta den forma di drama, cantica y movecion cu popchi. Kathleen a skirbi e cuenta en conexion cu e tema di siman di buki. E nomber di e cuenta ta: ‘Bito ku su bala di leter’. Bito ta un mucha homber cu tur dia su mama ta papia cun’e pa e tene su mes na reglanan den futbol, pero semper e ta wordo persigui door di otro muchanan den e wega cu cos ta sali for di man. Tur wega ta bira un desordo. Si bo kier sa kico ta pasa cu Bito keda pendiente. Kathleen su deseo ta cu hopi mucha sera conoci cu e cuenta y con su persona lo trece esaki dilanti.
Den siman di 1 pa 8 di November e grupo di escritor y contado di cuenta lo bishita 65 scol cu presentacionnan atractivo y diverso. Pa muchanan cu no ta haya un bishita di autor na scol tin un programa di actividad na biblioteca merdia. Tur mucha ta invita pa e fiesta di apertura diabierna dia prome di november dilanti biblioteca pa 5 or di atardi. Tur actividad ta gratis.


text:
ORANJESTAD(AAN):—E detencionnan cu a cay mainta no tabata un sorpresa pa autoridad. E grupo cu a keda deteni ta net un grupo cu tabata wordo vigila masha dia caba pa nan accionan di ladronicia desmantelando autonan.
Hopi caso tabata tin registra y recherche tabata siguiendo e grupo aki di cerca pero kier a pone man riba nan na e momento oportuno pa asina tin un cos completo.
Cu e caso di tiramento na Noord e ekipo di polis a haya nan mes obliga di move rapidamente pa cuminsa haci mas detencion y drenta casnan.
Un total di 14 detencion a cay después di e prome cinconan di mainta. Esey a suma un cantidad di 19 hende cu ta tras di trali como sospechoso.
Adresnan bishita ta mas cu diez mientras cu a haya den e accionan aki un cantidad di arma di candela un biaha mas y un cantidad di cos horta.
Na Cashero caminda un di esnan haya cu arma ta biba a haya un garashi yena cu pieza di Toyota di cual un di nan recien a wordo horta y desmantela.
Asina e accionan a sigui unda na Rooi Bosal tambe a confisca basta cos. Den e accion na Rooi Bosal a haya piezanan di auto y brommer.
Na Macuarima a haci casi diez detencion na mas cu un adres. Team di Aresto a drenta e casnan aki y pone tur hende bai plat. A bai cu tur esnan deteni warda.
Ta trata di grupo di edad basta hoben y kizas algun di nan después di interrogación por ser laga den libertad depende nan rol den henter e casonan cu ta ser investiga.
Na Sero Patrishi tambe e team di aresto a kibra porta drenta y haci un detencion. Aki e homber a ser hiba warda mientras cu e muher cu e yiu después tambe a ser hiba warda pa e patruya mes.
Den Olijfistraat polis a drenta cas robez. Despues cu algun miembro di RST a drenta e cas robez den Olijfistraat nan a bai na e cas corecto unda un di e sospechosonan deteni mainta ta frecuenta.
Aki tabata tin basta pieza di auto cual parce tambe tabata ser busca. A listra pa arma tambe. E homber deteni parce ta biba cu e muher doño di e cas.
E biaha aki polis tabata buscando e muher tambe pa habri porta pero no tabata necesario pasobra polis tabata acompaña pa fiscal cu a duna nan e autoridad pa drenta. Asina polis lo tin basta trabao e dianan aki pa por caba di cera e grupo di ladron di auto.
Awor mester warda pa mira kendenan ta e cumpradornan di e piezanan di auto. Aki tambe lo por bin sorpresa.
Na algun di e adresnan aki mester a haci uso di truck pa por a hiba tur cos horta cu a ser haya y confisca. Pabien na cuerpo policial cu nan bon trabao y keda pendiente pa mas pasobra DIARIO lo tey…


text:
MERCA – United Airlines realmente kier evita otro desaster di servicio pa cliente. Y pa haci nan aerolinea miho.
E empresa a bisa cu nan ta haciendo 10 cambio pa evita un repiticion di loke a sosode cu dr. David Dao, kende a wordo lastra di un vuelo pasobra e e transportista tabata tin mester di asientonan adicional pa e miembronan di tripulacion. E video di e incidente di dia 9 di April a bira rapidamente viral. Dr. Dao a sufri un conmocion celebral y a perde dos djente.
Unted lo a primiti’e un revision pa dia 30 di April di loke a sosode abordo di e vuelo 3411 y e cambionan pa reduci e posibel casonan aki pa cero.
“Nos revision ta demostra cu hopi cos a sali malo e dia ey, pero e titular tabata bon cla: nos politicanan ta interpone den nos balor y e procedimentonan ta interferi den haci lo corecto,” e predisente ehecutivo di United, Oscar Muñoz, a bisa den un comunicado.
United a reconoce cuater falta e dia aki.
Na prome luga, nan no mester a yama cu forsa di ley ora cu no tabata tin un tema di siguridad.
Na di dos luga, nan a faya den reasigna e tripulacion den un vuelo ya yena y aborda.
Na di tres luga, no a logra convence boluntariamente e pasaheronan cu un indemnisacion suficiente. Su agentenan no tabata tin autoridad pa ofrece mas of haya otro forma di hiba e pasaheronan na nan destino.
Por ultimo, United no a prepara su empleadonan pa situacionnan manera esun di dr. Dao.
Asina ta cu United a establece 10 cambio di politica y iniciativa pa reduci e impacto y mehora servicio di cliente. Algun ya a wordo implementa y otronan ya a wordo implimenta y otronan ta bay den marcha pronto.
Loke ta cambiando den United:
United no lo aplica e ley a menos cu tin un cuestion di siguridad; no lo yama polis simplemente pa cumpli cu nan propio politica.
No lo pidi e pasaheronan pa bandona nan asiento involuntariamente a menos cu tin un problema di siguridad.
United a aumenta e compensacion na 10 mil dollar pa un pasahero cu ta cede boluntariamente su asiento.
Ta creando un “ekipo di solucion pa cliente” pa yuda e tripulacion pa haya vuelo y haya alternativa pa desplasa pasahero.
E tripulantenan cu ta biaha mester reserva por lo menos 60 minuut prome cu salida.
United lo añadi un entrenamento anual nobo pa su agentenan “cu lo ekipa nan pa maneha e situacionnan mas dificil.” Esaki lo cuminsa na Augustus.
United lo puntra e pasaheronan durante e check-in automatisa of den su aplicacion si nan ta interesa den renuncia nan asiento a cambio di un compensacion.
Nan ta reduciendo e exceso di reserva pa e vuelonan di ultima orqa, manera e vuelo 3411, of vuelonan cu historicamente tabata tin poco pasahero cu ta cede voluntariamente nan asiento.
Uzando un aplicacion nobo, e asistentenan di vuelo y agentenan di porta por duna nan e miya of otro remuneracion “ora un problema sosode.”
E aerolinea lo cambia su politica di maletanan perdi. Si e ekipahe di un pasahero disparce, e aerolinea lo ta adoptando un politica di “no puntra”. United lo paga 1500 dollar pa malesa y nan contenido.
Fuente: CNN en Español
United cu 10 cambio pa mehora nan servicio
MERCA – United Airlines realmente kier evita otro desaster di servicio pa cliente. Y pa haci nan aerolinea miho.